Қирғизистон вилоятларни ривожлантириш учун кўпроқ инвестиция жалб этмоқчи\nСуриядан қайтган собиқ қозоғистонлик жангариларга узоқ муддатли қамоқ хавф солмоқда\nЖаҳон банки иқтисодий ислоҳотларни қўллаб-қувватлаш учун Ўзбекистонга 500 млн. доллар ажратади\nҚирғизистонлик қизлар фаол технологик тренинг дастурида қатнашиш учун АҚШга йўл оладилар\nЖурналистга қилинган туҳмат Россиянинг коррупцияни яшириш учун нималарга қодир эканини кўрсатди\nЭроннинг нефть танкерларига эҳтимолий ҳужуми халқаро савдога «жиддий таҳдид» туғдирмоқда\nАфғонистонда «Ислом давлати» таҳдиди кучаймоқда\nБМТ ва Қозоғистон тинчликпарварлик миссиялари учун мўлжалланган ҳарбий техника борасида ҳамкорликни кенгайтиради\nМарказий Осиёда рақамли саводхонлик ва ОАВдаги хавфсизликка бағишланган халқаро форум ўтказилди\nЎзбекистонда Суриядан қайтарилган «алдов қурбонлари» реабилитация қилинмоқда\nЕвропа Иттифоқи Марказий Осиёда тадбиркорликни ривожлантириш мақсадлари учун 11 млн. евро ажратади\nТўқаев Қозоғистоннинг янги президенти этиб сайланди\nИССИҚКЎЛ, Қирғизистон – 2023 йилгача вилоятларни ривожлантиришга кўмаклашиш мақсадида Қирғизистонга киритиладиган бевосита инвестицияларнинг йиллик ҳажми 300 млн. АҚШ долларига (20,5 млрд. қирғиз сўми) етиши кутилмоқда. Бу ҳақда мамлакат бош вазири Муҳаммедкали Абилғозиев маълум қилди, деб хабар беради душанба, 9 июль куни 24.kg нашри.\nБош вазир бу ҳақда Иссиқкўл вилоятига амалга оширган 2 кунлик ишчи ташрифи чоғида гапирган.\nТўғридан-тўғри инвестициялар вилоятларни ривожлантиришда асосий манбага айланиши керак, деди у.\nИнвестициялар Бишкекдан алоҳида, кўрсаткичлари ва ижтимоий-иқтисодий ҳолатидан келиб чиққан ҳолда вилоятларга тақсимланади, деди Абилғозиев.\nАбилғозиевнинг сўзларига кўра, ҳозирда Жалолобод, Ўш ва Иссиқкўл вилоятларига молиявий ёрдам ажратиш бўйича Жаҳон банки билан музокаралар олиб борилмоқда.\n«Ҳозирги кунда биз вилоятларда мавжуд хом-ашё захирасини ҳисобга олган ҳолда ишлаб чиқариш қувватларини тақсимлашимиз керак», деди у. «Биз хусусий сектор билан яқиндан ҳамкорлик қилишимиз лозим. Кичик ва ўрта бизнес улуши ялпи ички маҳсулотнинг 40 фоизини ташкил этмоқда, 2023 йилга қадар ушбу кўрсаткични 50 фоизга етказиш талаб этилади».\nҚирғизистонга сайёҳларни жалб этиш мақсадида Иссиқкўлда хавфсизлик кучайтирилмоқда\nКузатувчиларнинг айтишича, ёзги курортлар яқинидаги ҳудудлар ва йўлларда назоратнинг кучайтирилиши кўпроқ хорижлик сайёҳларни жалб қилишга ёрдам беради.\nҚирғизистон 2023 йилгача бутун мамлакатни тоза ичимлик суви билан таъминламоқчи\nИсаков хорижий инвесторларни Қирғизистоннинг туризм соҳасига чорламоқда\nРоссиянинг айирмачилар учун тезлаштирилган фуқаролиги: Марказий Осиё учун хавотирли сигнал\nҚирғизистон ҳукумати Ҳизб ут-Таҳрир гуруҳига аъзо деб гумон қилинган 6 шахсни қўлга олди Германиялик терговчилар Қирғизистондан келаётган юк машинасида 670 кг гиёҳванд модда топишди Қирғизистонда болалар омбудсмани лавозими ташкил этилди 2019 йилда Қозоғистон университетларига 53 мингдан ортиқ грантлар ажратилди Қирғизистондаги ёшлар етакчилари зўравонлик экстремизми ва терроризмга қарши кураш бўйича ЕХҲТ тренингида иштирок этдилар АҚШ савдо делегацияси Ўзбекистонга ташриф буюрди Қозоғистон куч тузилмалари террорни молиялаштиришга қарши курашни ўрганди Европа Кенгаши Марказий Осиё бўйича янги стратегияни қабул қилди Россиянинг сиқуви давом этар экан, сурияликлар Идлибда олдиндан қабрлар ҳозирламоқдалар ЕХҲТ Туркманистонда пул ювиш ва террорчиликни молиялашга қарши кураш бўйича энг илғор тажриба билан ўртоқлашди Сурия режими ва Россия тарафидан берилган ҳаво зарбалари натижасида 25 нафар тинч аҳоли вакили ҳалок бўлди Қизил Хоч қўмитаси фуқароларини уруш ҳудудларидан қайтаришда Ўзбекистонга ёрдам беради Путин Россиянинг START ядровий қуроллар келишувидан чиқишга тайёрлигини айтмоқда Якшанба куни Қозоғистонда янги давлат раҳбари сайланади АҚШ дипломати Қозоғистоннинг уйғурлар ҳуқуқини ҳимоя қилганини юқори баҳолади Қирғизистонда қалбаки паспортлар тайёрлаш билан шуғулланган жиноий гуруҳ фош этилди ЕХҲТнинг наркотикларга қарши анжуманида синтетик гиёҳванд моддалар хавфи муҳокама қилинди Мирзиёев Ийд ал-Фитр муносабати билан 361 маҳбусни авф этди\nКремлнинг янги паспорт сиёсатини Марказий Осиё учун хавотирли сигнал деб биласизми?\nҲа, Кремль буни аҳолисининг сезиларли улуши руслар ёки русийзабонлардан иборат бўлган мамлакатларга бостириб кириш учун баҳона ўлароқ қўллаши мумкин.\nЙўқ, бу Марказий осиёликларга Россияда иш топишга ёрдам беради\nКремлнинг янги паспорт сиёсатидан хабардор эмасман


Ҳарбий ҳаракатлар Рамсфелд режасига мувофиқ бормоқда\n19 январ 2021, Тошкент вақти: 20:35\nАмерика расмийларига кўра, Ироқда олиб борилаётган уруш тактикаси тарихда ҳали қўлланилмаган. Ҳарбий амалиётларнинг дастлабки кунлари Бағдод атрофидаги Саддам Ҳусайнга тегишли бўлган муҳим биноларга ҳаводан зарбалар берилди. Урушнинг бундай тактикаси Ироқ зобитларини жангларсиз таслим бўлишга ундовчи ойлаб давом этган психологик уруш кампаниясининг навбатдаги босқичи бўлди.\nКузатувчилар, агар дастлабки зарбалар натижасида Саддам Ҳусайн ҳалок бўлгани ёки жароҳатлангани ҳақидаги хабар тасдиқлансайди, уруш нисбатан қисқа ва талафотларсиз бўлган бўларди, деган фикрдалар.\nАҚШ генерали Томми Френкс шанба куни иттифоқ қўшинларининг Катардаги штабида журналистлар олдида чиқиш қилар экан, Америка олиб бораётган урушнинг янги жиҳатларига тўхталиб ўтди.\n"Бу кампания олдингиларига қараганда ўзгача бўлади. Бу уруш аниқ ва мисли кўрилмаган тактик жангларни ўз ичига олади", - деб қайд этди Томми Френкс.\nАммо, ироқликларнинг жангларсиз таслим бўлиши хом хаёл экани урушнинг тўртинчи куниёқ сезила бошлади. Якшанба куни 12 нафар америкалик аскарнинг ироқликлар тарафидан асрга олингани ва яна шунча америка ҳарбийсининг бедарак йўқолгани Ироқда қўлланилаётган янги ҳарбий стратегия натижа бериши ҳақидаги айрим гумонларни юзага чиқарди. Камроқ қон тўкилиши ва урушдан кейинги Ироқ учун зарурий инфратузилмани сақлаб қолишга йўналтирлган бу стратегия қанчалик ўзини оқлаши мумкин?\nҲарбий таҳлилчиларнинг бу саволга жавоблари турлича. Бироқ, айрим кузатувчилар, Ироқда олиб борилаётган ҳарбий кампания АҚШ Мудофаа вазири Доналд Рамсфелд режасига мувофиқ бораётганини айтишади. Ана шундайлардан бири Радек Сикорскидир. Полшанинг собиқ Мудофаа ва Ташқи ишлар вазири ўринбосари бўлган, ҳозирда Вашингтондаги "Энтерпрайз" институти ҳарбий таҳлилчиси Сикорски фикрича, 1991 йилги Кўрфаз урушида қўлланилган кенг миқёсли ҳаво ҳужумларидан фарқли дала урушларини назарда тутувчи бу стартегия Доналд Рамсфелд тарафидан олға сурилган ғоядир. Жанг майдонларида энг сўнгги ҳарбий технологияларни қўллаган холда анъанавий ва психологик жанглар олиб боришни назарда тутувчи бу кампания Америка аскарларидан янгича ёндашувни талаб этади.\n"Бу стратегия замонавий технологиялар имкон берган қадар мослашувчандир ва бу ерда "Генераллар олдинги урушлардан орттирган тажрибаларига асосланиб ҳарбий стратегия олиб борадилар", деган тушунча ноўрин. Доналд Рамсфелд айтаётган "ҳарбий соҳада инқилоб" аллақачон рўй берди", - дейди Радек Сикорски.\nҲақиқатан ҳам, бу сафарги ҳарбий амалиётлар 1991 йилдаги каби Бағдодга кенг миқёсли ҳаво ҳужумлари билан бошланмади. Урушнинг янги жиҳати ҳам шундан иборат. Коалиция кучлари мақсадга эришиш учун дастлаб Ироқдаги ҳукуматга қарашли бўлган ҳарбий объектларни нишонга олдилар ва бир вақтнинг ўзида қуруқлик амалиётларини ҳам бошлаб юбордилар.\nБошқа бир ҳарбий таҳлилчи Роберт Хатчинсон ҳам Пентагон раҳбари тарафидан олға сурилган бу стратегия ҳарбий амалиётда янгилик эканини тан олади. Британияда чиқадиган "Jane's Defence Weekly" ҳафтаномаси асосчиларидан бўлган Хатчинсонга кўра, Рамсфелд стратегияси "Пауэл доктринаси"га мутлақо қарама-қаршидир. АҚШ Давлат котиби Колин Пауэл номи билан аталувчи бу доктрина кенг миқёсли ҳаво ҳужумларисиз ҳеч қачон урушга кирмаслик кераклигини назарда тутади.\n"Фикримча, АҚШ Мудофаа вазири кенг миқёсли ҳаво ҳужумларидан кўра, енгил урушлар олиб бориш тарафдори бўлган. Аммо, булар ортида ироқликлар Саддам Ҳусайн ҳокимиятидан воз кечиб ўз ихтиёри билан таслим бўлади, деган америка ва британияликларнинг иддаолари бўлган", - дейди Хатчинсон.\nАммо, ироқликларнинг таслим бўлишлари уруш стратегияси муаллифлари кутганидек бўлиб чиқмади. Таслим бўлганлар ҳам, Ироқ жанубидаги Саддамга қарши шиа гуруҳлари вакиллари бўлишган.\nБасра ва Насирия шаҳарлари учун олиб борилган жангларда АҚШ ва унинг иттифоқчилари ироқликларнинг кескин қаршилигига дуч келганлар. АҚШ кучлари Бағдод томон яқинлашганлари сайин талафотлар сони кўпайиб бориши кутилмоқда. Айниқса, Республика гвардиячилари тарафидан қўриқланаётган Бағдод атрофидаги "Қизил зона" учун жангларда кўп қон тўкилиши эхтимоли бор. Ҳозирда, АҚШ қуруқлик қўшинларининг бешинчи корпуси "Қизил зона" учун жангларни бошлаб юборган.\nБағдоддаги Беш кунлик бомбалаш амалиётларига қарамай, Саддам Ҳусайн ҳамон мамлакатни ўз назорати остида ушлаб турибди. Бу ҳақда Ироқ бош вазири ўринбосари Тариқ Азиз матбуот анжуманида баён қилди. Тариқ Азизга кўра, Саддам Ҳусайн тирик, душанба куни у телевидение орқали икки марта кўриниш берган.\nАммо, АҚШ ва Британия ҳарбийларини бундай ҳолат ташвишлантирмаётган кўринади. Пентагон вакили Виктория Кларк якшанба куни телевидение орқали чиқиш қилар экан:\n"Мана тўрт кундирки ҳарбий амалиётлар давом этмоқда. Ҳаракатларимиз нафақат режага мувофиқ амалга ошмоқда, балки Генерал Томми Френкс қўмондонлиги остидаги қўшинлар илдамроқ ҳам ҳаракат қилмоқдалар. Уруш ҳаракатларида мақсадларимиз сари олға силжишлар кузатилди. Ироқ халқи манфаати йўлида айрим нефт заҳиралари сақлаб қолинди. Аскарларимиз Бағдод томон тобора илдам қадамлар ташламоқдалар", - деб қайд этди.\nАммо, Кларк каби Рамсфелд стратегияси тарафдорлари, жанг майдонларида эришилган муваффақиятлар ҳақида қанчалик оғиз кўпиртириб гапиришмасин, ғалабагача анча узоқ кўринади.\nАмерикалик ҳарбий таҳлилчи Жефри Ранни, урушнинг узоққа чўзилиши, ҳарбий амалиётларнинг бешинчи куниёқ сезилиб қолганини айтади.\n"Уруш бошланганидан беш кун ўтди. Биз ғалаба қозонамизми, йўқми, ҳалигача билмаймиз. Қолаверса, бу стратегия қанчалик натижа беришини ҳам билмаймиз. Шундай экан, ғалаба ҳақда гапиришга бир оз эрта кўринади", - дейди таҳлилчи Жефри Ранни


«ТАТНЕФТЬ» АЁҚШЛАРИ ТАРМОҒИ ЎЗБЕКИСТОНДА ФАОЛИЯТ БОШЛАДИ | UZBEKNEFTEGAZ\n«Татнефть» компанияси Ўзбекистон Республикаси ҳудудида автомобилларга ёнилғи қуйиш шохобчасини очиш билан ўзи фаолият юритаётган ҳудудлар рўйхатини кенгайтирди.\nТошкент вилоятининг Ўрта Чирчиқ туманида (Охунбобоев мавзеси, Тошкент-Нурафшон автойўлининг 5-километрида) «Татнефть» компаниясининг автомобилларга ёнилғи қуйиш шохобчаси тантанали равишда очилди. Мазкур тадбирда Тошкент вилояти ҳокими в.б. Рустам Ҳолматов, Нурафшон шаҳри ҳокими Усмон Рахимов ва Россия Федерациясининг Ўзбекистондаги фавқулодда ва мухтор элчиси Владимир Тюрденов, «Татнефть» компаниясининг бош директори Наиль Маганов, Татаристон Республикасининг Ўзбекистондаги Ваколатхонаси раиси Рамиль Шокировлар иштирок этишди.\nНаиль Маганов тадбир қатнашчиларига мурожаат қилар экан, Россия билан Ўзбекистон ўртасидаги самимий шериклик муносабатлари иккала томоннинг илмий-техник, саноат ва ишлаб чиқариш имкониятларини ўзаро мустаҳкамлашга йўналтирилганлигини алоҳида таъкидлади.\n«Татнефть» компанияси билан Ўзбекистон ўртасидаги ҳамкорликнинг кўлами кенг бўлиб, у геология-қидирув, конларни ишга туширишга тайёрлаш, шина бизнеси каби соҳаларни ўз ичига олган. Улар билан кадрларни тайёрлаш ва бошқа йўналишларда ҳам ҳамкорлик қилиш имкониятлари мавжуд.\nТошкент вилоятида «Татнефть» компаниясининг дастлабки кўплаб русумдаги ёнилғи турлари билан савдо қилувчи автомобилларга ёнилғи қуйиш шохобчаси ишга туширилди. Келгусида «Татнефть» компаниясининг чакана савдо тармоғини кенгайтириш назарда тутилмоқдаки, бундай тармоқ ҳудудни Россиядаги етакчи компанияларнинг ёнилғиси билан, шу жумладан «ТАНЕКО» нефтни қайта ишлаш комплексининг юқори сифатли ёнилғиси билан таъминлайди.\nМазкур АЁҚШда «ТАНЕКО» АЖда ишлаб чиқарилган Аи-95, Аи-92 русумли автобензинлар ва дизель ёнилғиси, Ўзбекистон нефтни қайта ишлаш заводларида ишлаб чиқарилган Аи-80 русумли автобензин, шунингдек Метан маҳсулотларини сотиш режалаштирилмоқда.\nМаълумот учун: ҳозирги пайтда Россия Федерацияси ҳудудида «Татнефть» компаниясининг 600 дан зиёд автомобилларга ёнилғи қуйиш шохобчаси мавжуд. Уларнинг ҳар бирида мижозларга қулайлик яратиш мақсадида юқори даражадаги сервис хизмати ва қўшимча хизматлар таклиф этилади. Ана шундай қулайликларга эга АЁҚШлар эндиликда Ўзбекистонда ҳам фаолият бошлайди.


Европа Иттифоқининг ташқи сиёсат бўйича вакили Федерика Могерини\nЕвропа Иттифоқининг ташқи сиёсат бўйича вакили Федерика Могерини жорий йилнинг ноябрида Ўзбекистонга сафар қилади.\nБу ҳақда Европа Иттифоқининг Марказий Осиё масалалари бўйича махсус вакили Петер Буриан Озодлик радиосига берган суҳбати давомида баёнот берди. Бурианга кўра, сафар давомида Иттифоқ вакилининг Ўзбекистон президенти Шавкат Мирзиёев билан учрашиши кутилмоқда. Бу учрашувда Европа Иттифоқ-Ўзбекистон ҳамкорлиги масалалари муҳокама қилинади.\nЕИнинг Марказий Осиё бўйича вакили Ўзбекистон раҳбарияти ўзгаргач, бу мамлакатда кечаётган ўзгаришлар динамикасини юқори баҳолади.\n“Биз Европа Иттифоқи ва Ўзбекистон муносабатларидаги янги динамикани юқори баҳолаймиз. Ўзбек ҳамкорларимиз билан узоқ вақт муҳокама қилганимиз масалалар - бозорни очиқроқ, валютани конвертациялаш усулларини қулайроқ қилиш масалаларида катта силжишлар бўлаётганини кўраяпмиз”, Петер Буриан.\nПетер Буриан: Биз ЕИ ва Ўзбекистон муносабатларидаги янги динамикани юқори баҳолаймиз


Термизда Бахшичилик фестивалининг тантанали очилиш маросими бўлди (ФОТО)\n12 август 2020, Тошкент вақти: 09:13\nПрезидент матбуот хизматининг хабар қилишича, биринчи марта ўтказилаётган фестивалда қатнашиш учун 74 та мамлакатдан 160 дан зиёд вакил борган.\nМирзиёев 2018 йилнинг 1 ноябрида "Халқаро бахшичилик санъати фестивалини ўтказиш тўғрисида"ги қарорни қабул қилган эди.\nҚарорга асосан, Халқаро бахшичилик санъати фестивали икки йилда бир марта ўтказилади, тадбир достончилик санъатини асраб-авайлаш ва кенг тарғиб қилишга хизмат қилади.\nИлк бор ўтказилаётган анжуман фавқулодда тантанавор руҳда бошланди.\nРасмий хабарга кўра, президент қатнашган очилиш маросими ўтказилган майдон байрамона безатилган, бахшичилик санъатига оид кўргазмалар, миллий соз ва либослар, ўтов ва сўзаналар, тасвирий ва амалий санъат асарлари, китоблар, альбомлар намойиши ташкил этилган.\nОчилиш маросими сўнггида эса мушаклар отилган.\n5 апрель куни очилган фестивалнинг ўзи 10 апрелга қадар давом этади.


hidoyat.uz – “Мовароуннаҳр” нашриётининг сайти - Қаноат- туганмас бойлик\nҚаноат- туганмас бойлик\n2018 йил 14 феврал\nРукни: Таянч нуқта\nАллоҳ таоло инсонга беҳисоб неъматлар берди. Шу билан бирга уни ушбу неъматлар ҳақида синов қилиб, имтихондан ўтказишни ҳам ирода килди. Ҳақиқий мўмин киши ҳаётида учрайдиган барча салбий ҳолатларга сабр-тоқат килади ва Парвардигордан бунинг эвазига ажру-савоб ато қилишини сўрайди. Бу ҳақда Пайғамбаримиз Муҳаммад (соллаллоҳу алайҳи ва саллам): “Агар мўминга ҳурсандчилик етса, шукр қилади. Бу унга хайрлидир. Агар унга бирон зарар етса, сабр килади. Бу ҳам унга хайрлидир”, деганлар. Яна бир ҳадиси шарифда эса: “Исломга ҳидоят қилинган, яшашидан рози ва қаноатли кишига жаннат бўлсин. Ўзларингизга қаноатни лозим тутинглар. Чунки қаноат битмас-туганмас бойликдир”, дейилади (Имом Табароний).\nМўминнинг саодати Аллоҳ унга ризқ қилиб берган нарсага рози бўлишидир. Аллоҳнинг Раззоқ сифатига имон келтириб, Унга ҳақиқий таваккал қилиш, борга ҳам, йўққа ҳам шукр қилиш қаноатдир. Пайғамбаримиз (соллаллоҳу алайҳи ва саллам) турмушнинг барча жабҳасида қаноатли эдилар. У зот (алайҳиссалом) бундай дердилар: “Бойлик мол-дунёнинг кўплигида эмас, балки кўнгил тўқлигидадир” (Имом Бухорий ривояти).\nАбдуллоҳ ибн Аббос (розияллоҳу анҳу) ривоят қилади: «Расулуллоҳ (соллаллоҳу алайҳи ва саллам) ҳузурларига ҳазрат Умар (розияллоҳу анҳу) кирганида, у зотнинг ёнбошларида бўйранинг изи кўриниб турарди. Ҳазрат Умар (розияллоҳу анҳу): “Эй, Аллоҳнинг Расули, тўшак солганингизда юмшоқроқ бўлмасмиди?”, деди. Шунда Пайғамбаримиз (соллаллоҳу алайҳи ва саллам): “Мен дунёда иссиқ кунда бир дарахт тагида сояланиб, сўнг уни ташлаб кетган отлиқ кабиман”, дедилар» (Имом Аҳмад ривояти).\nҚаноатли киши фақирликдан қўрқмайди, бахиллик ҳам қилмайди. Гуноҳдан сақланади, эзгуликда бардавом бўлади. Инсон учун аслида бир кунлик егулик ёки унга етарли маблағ, тинчлик ва сиҳат-саломатликнинг ўзи катта бахтдир.\nИнсон ҳарчанд ортиқча мол топишга уринмасин, тақдир қилинганидан ортиғига эришолмайди. Агар у Аллоҳ берган нарсага озми-кўпми, қаноат қилса, икки дунёда ҳам танглик кўрмайди. Расулуллоҳ (соллаллоҳу алайҳи ва саллам) Аллоҳ таолодан: “Ё Аллоҳ, менга ризқ қилиб берган нарсаларинг билан мени қаноатлантир ва шуларда менга барака ато эт. Менга келувчи нарсаларнинг фақат яхшисини бер!” деб қаноатли бўлишни сўраганлар.\n147 марта ўқилган.


Президент – Тошкент вилоятида. Ташрифнинг илк кунидан фотожамланма\nПрезидент Шавкат Мирзиёевнинг навбатдаги ташрифи Тошкент вилоятига бўлди. Давлат раҳбари ташрифнинг биринчи кунида Чиноз, Қуйи Чирчиқ, Юқори Чирчиқ туманларига борди, Чирчиқ шаҳри маҳаллаларида аҳоли билан кўришди.\nТашриф Чиноз туманидан бошланди. У ерда президент сув хўжалигида амалга ошириладиган ишлар билан танишди. Шавкат Мирзиёев ердан унумли фойдаланиш ҳақида ҳам гапираркан: «Экишдан олдин сотишни ўйлаш керак. Ерни тадбиркорга бериш зарур, чунки бозорни билади, рақобатни билади», деди.\nШавкат Мирзиёев Чиноз туманининг Эшонобод маҳалласида ҳам бўлди. У ерда президент Тошкент вилоятида ичимлик суви, электр энергияси тармоқлари, йўл ва бошқа шароитларни яхшилаш учун 119 триллион сўм йўналтирилишини айтди. «Ҳеч бир вилоятда бу қадар катта марра олинмаган», деди президент.\nШундан сўнг Мирзиёев Қуйи Чирчиқ туманидаги «TCT Cluster» кластери томонидан қурилган шолини қайта ишлаш заводига борди. У ерда давлат раҳбари навбатдаги марта журналистлар билан учрашди.\nОАВ вакиллари билан учрашув чоғида кутилмаган савол янгради. Интернетда Шоввозсойда гўёки ҳукумат учун дам олиш маскани қурилгани ҳақида шов-шувлар тарқалганди. Президент бу ҳақдаги саволга жавоб бераркан, жумладан шундай деди:\n«Бу – «Ўзбекистон темир йўллари»нинг давлат корхонаси. Ҳеч ким у ерда туриб, яшаб ёки бировга ўтказилгани йўқ. У давлатнинг жойи. Президентнинг нима алоқаси бор? Президент ҳам агар қандайдир мартабали, Ўзбекистонга фойдаси тегадиган инсон келса, боради.\nАйтмайсизларми, президент билан биз пиёда юрамиз, сизлар ҳам келиб, бир марта пиёда юриб кўринглар, кейин президент 5 йилда неча марта дам олибди экан, деган саволни нега бермайсизлар?»\nТаъкидлаш лозим, Ўзбекистонда президент ўзи ҳақидаги миш-мишларга аниқлик киритиши ҳолати аввал кузатилмаган.\nШавкат Мирзиёев кун охирида Чирчиқ шаҳрига ҳам борди ва у ерда кўп қаватли уйлар қурилиши билан танишди. Бундан ташқари, президент бу гал ҳам маҳаллаларда юриб, одамлар билан суҳбатлашди.\nДавлат раҳбари Чирчиқ шаҳридаги Ифтихор ва Лола маҳаллаларини айланиб, аҳоли муаммолари билан қизиқди, уларни ҳал этиш бўйича топшириқлар берди. Ногирон фарзанди бор хонадонга кириб, болага имкон қадар ёрдам беришини айтди.\nШавкат Мирзиёев, шунингдек, Юқори Чирчиқ туманидаги қурилиш материаллари кластерида ҳам бўлди. Шу ерда, 2021-2022 йилларда Тошкент вилоятида амалга ошириладиган инвестиция лойиҳалари тақдимоти ўтказилди.\nKun.uz фотомухбири ташриф жараёнларидан фотожамланмани тақдим этади.


Деновликлар ташаббуси – Сурхон тонги\nБош саҳифа / Спорт / Деновликлар ташаббуси\nМай 4, 2018\tСпорт Изоҳ қолдириш 723 Кўрилди\nВоҳамизда энг ривожланган спорт турларидан бири — шахматдир. Деярли ҳар бир туман ва қишлоқда ўнлаб истеъдодли шахматчилар бор.\nШу боис, шахматчиларимиз вилоят, республика ва жаҳон миқёсидаги нуфузли турнир ва мусобақаларда фаол иштирок этиб келишаяпти. Воҳада шахматнинг оммалашувида деновлик миллий тоифадаги ҳакам Одилбек Азизовнинг ҳам муносиб хизмати бўлган. У кишининг бевосита сайъ-ҳаракати ва жонкуярлиги билан Денов шаҳрида шахмат мактаби очилганини мухлислар яхши билишади. Шахмат мактаби фаолият кўрсатганлиги боис деновдан Райҳон Дониёрова, Бегали Қосимов, Бобур Сатторов сингари маҳоратли ёшлар камол топди ва улар ўз даврида Осиё ва Жаҳон чемпионати мусобақаларида қатнашиб, совринли ўринларни эгаллашганди. Бугун ҳам Одилбек Азизовнинг шогирдлари устоз анъаналарини давом эттиришмоқда. Одилбек Азизов соҳанинг етук мутахассиси сифатида бир неча йил республика шахмат федерацияси мусобақаларини бошқарди, “Умид ниҳоллари”, “Баркамол авлод”, “Универсиада” мусобақаларида бош ҳакам бўлди. Марҳум мураббийнинг хизматларини шогирдлари ва туман ҳокимлиги унутмаган экан. Шу боис, Хотира ва Қадрлаш куни муносабати билан Денов тумани ҳокимлиги, БЎСМ ва 77-умумтаълим мактаби жамоаси ташаббуси билан устоз-мураббийнинг хотирасига бағишлаб шахмат мусобақаси ўтказилди.\nВилоятнинг барча туману қишлоқларидан 6 ёшдан 16 ёшгача бўлган 150 нафар ўғил-қиз шахматчи иштирок этган баҳсларда ангорлик Мирзабой Саидмуродов, қизириқлик Севинч Турдимова, термизлик Ислом Исломов, деновлик Сарвар Абдихолиқов каби ўнлаб шахматчилар ғолиб бўлди. Уларга ташкилотчиларнинг қимматбаҳо совғалари топширилди.\nОлдинги Фахрийлар ҳузурида\nКейинги Инсон – энг улуғ матлаб


10351 Ўқиш режими + -\n[gallery link="file" size="medium" ids="6097,6033,6057,5959,5974,5911,5898,5808,5809,5676,5571,6193,6241"] Азиз ўқувчи! 01.10.2015 сана халқаро интернет тармоғида эълон қилинган қуйидаги мақола кўпчиликка манзур бўлди, алҳамдулиллаҳ. Баъзи ўқувчиларимизнинг талабларига биноан, суҳбатдошимиздан яна айрим маълумотлар олиб, мақолага қўшилди. Сизга мақоланинг мазкур тўлдирилган шаклини ҳавола қиламиз.\n— Ҳазратнинг мол-мулкка муносабатлари?\n04:53 / 01.02.2018 1077\n00:57 / 25.11.2016 7395\n08:10 / 07.02.2018 1207\nМЧЖ «HILOL NASHR» филиаллари рўйхати\nМЧЖ «HILOL NASHR» филиаллари рўйхати 1.Тошкент Сўгалли ота Тошкент шаҳри, Чилонзор тумани, Сўгалли ота кўчаси, 5уй Тел 998971 2162927 2. Тошкент Сағбон давоми...\n07:42 / 24.12.2016 3392


Игор Морскининг ноанъанавий сюрреал суратлари » Скачать музыку бесплатно новинки музыки 2016-2017\nИгор Морскининг ноанъанавий сюрреал суратлари\nКомментариев: 0 Просмотров: 544\nПольшалик рассом Игор Морски сюрреализм услубида антиқа суратлар яратади. Унинг яратган асарлари машҳур нашрларнинг муқоваларида тез-тез пайдо бўлиб туради, ижодий муваффақияти кўп танқид остига олинсада, у турли соврин ва мукофотларни қўлга киритган. Игор Морски Познандаги Миллий тасвирий санъат мактабининг интерьер ва саноат дизайни факультетини тамомлаган. 80-90-йилларда даврий матбуотларда фаолият олиб боради. Ниҳоят, ўз карьерасини пресс-иллюстрацияга боғлашга қарор қилади ва 1995 йилда ўзининг шахсий студиясини очади. “Баъзида мен Пиноккионинг узун бурни каби одатий ва машҳур рамзий қаҳрамонлардан фойдаланганман”, — дейди Морски интервьюларнинг бирида. Бироқ, асосан, мен ўзимнинг шахсий символларимни яратишга интилар эдим. Мисол учун, “ижодий археология” номли ишим археологиянинг коммерциализациялашуви ҳақида бўлиб, унда мен инсон ярим бош миясини Индиана Жонс тимсолида тасвирлаб, қолган қисмини қумга тўлдирганман. Бир томондан сиз бошда тўлдирилган қумни кўрсангиз, иккинчи томондан уни қазилаётганига гувоҳ бўласиз”. Manba: xabardor.uz


Тыквелик | medu.uz - Дорилар ҳақида маълумотлар ўзбек тилида\nHome Йўриқномалар Тыквелик\nПрепаратнинг савдо номи: Тыквелик\nТаъсир этувчи модда: қовоқ уруғи мойи\nфаол модда: қовоқ уруғи мойи – 500 мг;\nёрдамчи моддалар: желатин, глицерин, метилпарагидроксибензоати, тозаланган сув.\nТаърифи: капсула ичидагиси: яшил-қўнғир рангли, ўзига хос ҳидли мойсимон суюқлик. Чўкма бўлишига йўл қўйилади.\nФармакотерапевтик гуруҳи: Простата безининг хавфсиз гиперплазиясини даволаш учун воситалар.\nАТХ коди: G04CX\nЎсимликлардан олинган воситадир. Қовоқдан олинадиган биологик фаол моддаларни (каротиноидлар, токофероллар, стеринлар, фосфатидлар, флавоноидлар, В1, В2, С, Р, РР, F витаминлари тўйинган, тўйинмаган ёғ кислоталари – пальмитин, стеарин, олеин, линолинли, арахидон) сақлайди. Меъда ярасига қарши, гепатопротектор ва сафро ҳайдовчи таъсирларни намоён қилади. Простата бези хужайраларини пролиферациясини пасайтиради. Яллиғланишга қарши таъсир кўрсатади.\nҚовоқ уруғи тасмали гельминтларга нисбатан (шу жумладан қорамол, чўчқа, қил бошли гижжа, кенг лентец) гельминтларга қарши фаолликка эга.\nИчга қабул қилиш учун: гепатит, жигарнинг ёғли дистрофияси, холецистохолангит, сафро чиқарувчи йўлларни дискинезияси, гастрит, жиғилдон қайниши, меъда ва ўн икки бармоқли ичакнинг яра касаллиги, колит, энтероколит, геморрой, атеросклероз,простатит, простата безининг хавфсиз дисплазияси, бачадон бўйнини эрозиясини мажмуавий даволаш фонида. Турли тасмали гижжаларни ташувчанликда даволаш ва олдини олиш учун.\nСиртга ва маҳаллий қўллаш учун: герпес, дерматит, диатез, псориаз, экзема, куйишлар ва куйиш касаллиги, пародонтозда қўлланилади.\nПростата бези касалликларида: 2 капсуладан суткада 3 марта 4 ҳафта давомида, сўнгра- 1 капсуладан суткада 3 марта қўлланилади. Қон айланиши аъзолари касалликларини даволаш ва олдини олиш учун-2 капсуладан суткада 3 марта 2 ой давомида,сўнгра 1 капсуладан суткада 3 марта. Препаратни овқатдан кейин, илиқ сув билан қўллаш тавсия этилади. Капсулани оғизда тутмасдан тез ютиш лозим, чунки капсула қобиғи желатинини шиши туфайли, капсула ёпишқоқ бўлиб қолиши мумкин, бу ютишни қийинлаштиради.\nАлоҳида ҳолларда узоқ қўлланганда суюқ ич кетиши, диарея, ўта юқори сезувчанлик реакциялари кузатилиши мумкин.\nКучсиз антитромботик таъсири туфайли препаратни гемофилияси бўлган ёки гемморагияга мойиллиги билан бошқа касалликлари бўлган пациентларда, шунингдек антикоагулянларни (варфарин, аценокумарол) қабул қилаётган шахсларга эҳтиёткорлик билан қўллаш лозим. Бундай пациентларда қон ивиши кўрсаткичларини аниқ интерваллар билан лабаратор назоратини ўтказиш зарур (одатда ҳар 2-3 ойда). Жарроҳлик аралашувларни ўтказишдан камида 4 кун олдин препаратни қўллашни тўхтатиш тавсия этилади. Препарат простата безини катталашиши билан боғлиқ бўлган симптомлар яққоллигини камайтиради, бироқ унинг ўлчамига таъсир кўрсатмайди.\nҲомиладорлик даврида ва эмизикли аёлларда препаратни қўллашга таълуқли маълумот йўқ, шунинг учун препаратни ушбу даврда қўллаш тавсия этилмайди.\nКўрсатмаларга кўра препаратни болаларда қўлланилмайди.\nДозани ошириб юборилиши аниқланмаган. Юқори дозаларни доимий равишда қўлланганда ножўя самараларни хавфи ошиши мумкин.\nКапсулалар 500 мгдан. 10 капсуладан ПВХ пленкали ва печатли лакланган алюмин фольгали контур уяли ўрамларда.\n2, 5, 6 контур уяли ўрамлар давлат ва рус тилларидаги тиббиётда қўллаш бўйича йўриқномаси билан бирга картон қутида жойланган.


Азар айни пайтда дунёнинг энг кучли ҳужумчиси ким эканлигини айтди / CHAMPIONAT.asia\nАзар айни пайтда дунёнинг энг кучли ҳужумчиси ким эканлигини айтди\n19 ноя 2019 00:37\nТеглар : Реал Мадрид Эден Азар Карим БенземаЗинедин Зидан\n“Реал” ярим ҳимоячиси Эден Азар жамоадоши Карим Бензема ҳақидаги фикрларини билдириб ўтди.\n“Бенземаси йўқ жамоага қарши ўйнаш осонроқ. Бу нарса майдонда яққол сезилади. Чунки унинг майдонда эканлиги рақиб жамоага катта қийинчлик туғдиради. У айни пайтда дунёнинг энг кучли ҳужумчиси. У нафақат ҳужумда фойда келтиради, балки жамоани янада кучлироқ қилади. Агар уни терма жамоага чақиришмаётган бўлишса, бу биз учун яхши (кулади), аммо Карим учун ёмон ҳолат”, дейди Азар.\nИлгарироқ “Реал” устози Зинедин Зидан Франция термаси мураббийлар штабини Бенземани термага жалб этмагани учун танқид қилиб чиққанди.\nСўнгра Франция футбол федерацияси президенти Ноэль Ле Гре ҳужумчининг терма жамоадаги фаолияти якунига етгани ҳақида баёнот билан чиқиш қилганди. Бу гап сўзлардан кейин Бенземанинг ўзи воқеалар жараёнига аралашиб, Франция термасидаги фаолияти якунлаш ёки якунламасликни фақат ўзи ҳал қилиш ҳақида гапирганди.\nРамос: "Ҳакам яхши ишлашга ҳаракат қилди, бироқ ҳолис бўла олмади" 26\nЗидан: "Ҳакамларнинг ишини баҳоламайман, "Реал" бундан-да яхшироқ бўла олади" 2


Алишер Узоқовни Голландияда ўғрилар тунаб кетди — фото - ShouBiz.uz\nЯнгиликлар 18:44 | 22.6.22\nАлишер Узоқовни Голландияда ўғрилар тунаб кетди — фото\nАктёр бу ҳодиса футбол учрашувидан сўнг бўлганини айтди\nХонанда, телебошловчи Алишер Узоқов Instagram саҳифасида Голландияда шахсий буюмларини ўғирлатиб қўйганини айтди.\nУнинг сўзларига кўра, бу воқеа Голландия — Уелс ўйинидан сўнг содир бўлган. Актёр «Uzbekistan’s club» жамоаси билан учрашувга тушган. Улар футболдан чексиз адреналин олган. Бироқ бу таассуротлар узоққа чўзилмаган. Актёр жамоа аъзолари билан машиналар тўхташ жойига келганда, автомобилининг ойнаси синганини кўрган.\n«Ўғирлик. Мен футболни қанчалик яхши кўршимни барчангиз жуда яхши биласиз. Биз ‘Uzbekistan’s club’ жамоаси билан Голландия — Уэлс ўртасидаги ўйинда қатнашишга муваффақ бўлдик. Биз у ерда чексиз адреналин, келгусидаги фаолиятимиз учун кучимизга куч қўшилганини сездик.\nБироқ бизнинг таассуротларимиз унчалик ёқимли бўлмаган, ҳатто, даҳшатли ҳолат туфайли тарқаб кетди. Биз қувноқ кайфиятда ўйиннинг энг ёрқин дақиқалари ва режадаги кечги овқатни муҳокама қилиб ‘парковка’га қайтаётган эдик. Шу пайт машинамизнинг синган ойнасига кўзимиз тушди. Бу шок ҳолати эди. Ҳайратдан қотиб қолдик. Илк дақиқаларда ҳеч ким бирор гап айтишга журъат қилолмади. Ва бир неча дақиқадан сўнггина биз асабий тарзда салондаги нарсаларни кўздан кечира бошладик», — дея ёзади хонанда.\nЎша вақтда Алишер Узоқов шахсий буюмларини йўқотганини пайқаган. Улар ичида хонанданинг паспорти ҳам бўлган. Бу ҳақда Голландия полициясига хабар берилганда, улар бунга вақти йўқлигини таъкидлаган.\n«Мен энг қимматли нарсам – шахсий буюмларим солинган сумкамдан айрилдим. Паспортим ҳам унинг ичида эди. Қанчалик хафа бўлганимни сўз билан тасвирлаш қийин.\nЭнг қизиғи, Голландия полицияси ҳеч қандай амалий чора кўрмади. Улар учун бу жиноят жиноят ҳисобланмас экан. Тасаввур қиляпсизми? Уларга мурожаат қилганимизда ҳозир бизнинг ишимизни ўрганиш учун ҳеч кимнинг вақти йўқлигини айтишди. Шунчаки шок. Шунчаки даҳшат.\nМеҳмонхонага қайтишдаги сукунат бутун жамоанинг ғамгин кайфиятини ўзида акс эттирар эди», — дейди Алишер Узоқов.\nПубликация от Алишер Узаков (@alisheruzakov_official)\nАввалроқ Шаҳзода Муҳаммедова Италияда телефонини йўқотиб қўйганди. У дизайнерлик касби бўйича модалар намойишига борган. Бироқ, сафарга чиққан вақти 4 ярим миллион обуначиси бўлган Instagram саҳифаси блокланиб қолган. Бундан ташқари тахминан 13 минг доллар бўлган телефонини ҳам ўғирлатиб қўйган.\n«Роппа роса 6 йилдан сўнг оилам билан Италияга яна келиш насиб қилди. Бу сафар дизайнерлик касбим бўйича модалар намоиши учун келдик. Бу галги таасуротларимни ижобий қиламан деб ўзимга ваъда бергандим. Лекин 4 ярим миллион кузатувчиси бўлган саҳифам блокланиб, айрилдим ва 5 кундан кейин эса янги телефонимни ўғирлаб кетишди. Ҳеч қайси шаҳарда бундай кўнгилсиз воқеалар мен билан содир бўлмаган эди», — дейди Шаҳзода Муҳаммедова.\nШунингдек, «Афандининг қизлари»даги Муборак Туркияда пуллари ва телефонини ўғирлатиб қўйганди. Улар 10 қисмли ситкомни суратга олиш учун Туркияга кетган эди. Саёҳат давомида актрисалар савдо мажмуасига келган ва ўзи учун харид қилмоқчи бўлган. Лекин мазкур мажмуада Муборак ўз телефонини ўғирлатиб қўйган. Бундан хабар топгач эса полицияга мурожаат қилган. Шундан сўнг улар идорага борган.\n«Биз полицияга келдик. Савдо мажмуасидалигимизда Муборакнинг телефонини ўғрилаб кетишибди. Ҳазиллашишяпти деб ўйлашингиз мумкин, аммо ҳазил эмас. Хуллас, айтиб беришимиздан мақсад, Туркияга келганинггизда жуда эҳтиёт бўлинг. Бу ерда ўғрилар жуда кўп экан. Лекин виждони бор ўғри экан, йўл ҳақи ташлаб кетибди», — дейди Нигора Абдуллаҳанова.\nМуборак Абдуллаева эса телефонига ҳам, пулларига ҳам ачинмаслигини, фақатгина телефонида бўлган фото ва видеолари учун йиғлаганини таъкидлаган.\n«Хуллас эҳтиёт бўлинг. Телефонимга ҳам, пулимга ҳам ачинмадим. Телефонимдаги расм ва видеоларимга йиғладим. Бошқа телефон олсам нарсаларини қайтарсам бўладими», — дейди Муборак.\nЖамоанинг яна бир аъзоси Нигина Жабборова эса дугонасини овутиб, ўғрига мурожаат қилган.\n«Агар кўраётган бўлсанг қўлинг синсин», — дея ўғрига мурожаат қилган Нигина.


Конституциямизда мулкдорларга ерни, мулкни эркин тасарруф этиш ҳуқуқи берилганHaqida.net\nHome Mahalliy Конституциямизда мулкдорларга ерни, мулкни эркин тасарруф этиш ҳуқуқи берилган\nСурхондарё вилоятида ҳам Бош қомусимизда мустаҳкамлаб қўйилган ушбу ҳуқуқлардан кенг фойдаланётган фермерлар ерга, мулкка эгалик қилиб, юрт ободлиги, аҳоли фаровонлиги ва дастурхонимиз тўкинлигини таъминлашга муносиб ҳисса қўшмоқда.\nВилоятда 9 минг 346 фермер хўжалиги фаолият юритиб, пахта, бошоқли дон, узум, полиз ва мева-сабзавот маҳсулотлари етиштирмоқда, чорва парваришлаётир. Балиқчилик, асаларичилик, қуёнчилик каби тармоқларда ҳам фермерлар юқори натижаларга эришмоқда.\nШўрчи туманидаги “Жўраева Ойсултон” боғдорчилик фермер хўжалиги ташкил этилганига ўн йилдан ошди. Уч гектар майдонда мева етиштирган тажрибали фермер боғдаги кўп йиллик мевали дарахтлар ўрнига олча, олма, нок, ўрик каби серҳосил дарахт кўчатлари қадаб, парвариш қилмоқда.\n– Конституциямизда мулкдорларга ерни, мулкни эркин тасарруф этиш ҳуқуқи берилгани ютуқларимиз омили бўлаётир, – дейди О.Жўраева. – Биз ҳосилдорликни янада ошириш мақсадида боғимизни турли мевали дарахт кўчатлари билан бойитдик. Кейинги йилдан боғимиз ҳосилга киради. Етиштирилган меванинг бир қисмини аҳолига арзон нархларда сотамиз. Бозордан ортган қисмини экспорт қиламиз. Келгусида интенсив боғ барпо этиш ва мевани қайта ишлашни йўлга қўйишни режалаштирганмиз.\nМамлакатимизда фермерларнинг ҳуқуқ ва қонуний манфаатлари ишончли ҳимоя қилинаётгани кўп тармоқли фермер хўжаликлари сафи кенгайишига хизмат қилмоқда.\n– Вилоятда кўп тармоқли фермер хўжаликлари сони 2 минг 100 тага етди, – дейди вилоят фермер, деҳқон хўжаликлари ва томорқа ер эгалари кенгаши раиси Ш.Бойқулов. – Бош қомусимиз ва Ўзбекистон Республикасининг “Фермер хўжаликлари тўғрисида”ги қонунида белгилаб қўйилган ҳуқуқлар уларнинг турли тармоқларни йўлга қўйишида муҳим аҳамият касб этаётир. Жумладан, фермерлар қишлоқда замонавий, ихчам корхоналар барпо этиб, гўшт-сут маҳсулотларини қайта ишламоқда. Аҳолига сервис ва бошқа хизматлар кўрсатмоқда. Интенсив боғ яратиб, дастурхонимизни сархил мевалар билан таъминламоқда. Балиқчилик, паррандачилик, қуёнчилик ва асаларичилик каби тармоқлар ҳам ривожланаётир. Ўз ҳудудидаги аҳоли, айниқса, хотин-қизлар ва ёшлар бандлигини таъминлаб, уларнинг муносиб турмуш кечиришига кўмаклашмоқда. Маҳсулотининг бир қисмини экспорт қилмоқда. Буларнинг барчаси ер эгаларининг ҳуқуқ ва манфаатлари таъминланаётгани ҳамда мамлакатимизда фермер хўжаликларини қишлоқда етакчи кучга айлантириш борасида амалга оширилаётган изчил ислоҳотлар самарасидир.


АСАКАЛИК ЁШЛАРГА ЭКИН МАЙДОН АЖРАТИЛДИ - AUZ.UZ\nАСАКАЛИК ЁШЛАРГА ЭКИН МАЙДОН АЖРАТИЛДИ\nМамлакатимизда ёшлар ҳар томонлама қўллаб-қувватланиб, уларга ишонч билдирилмоқда. Бу жараёнда қишлоқ хўжалиги соҳасида фаолият юритишни мақсад қилган йигит-қизларга катта имкониятлар тақдим этилмоқда.\nАндижон вилояти ҳокими Шуҳратбек Абдураҳмонов Асака туманидаги «Ёшлар дафтари»даги, деҳқончилик қилишни мақсад бўлган ёшлар билан мулоқот ўтказди. Вилоят раҳбари ёшлар билан суҳбати давомида ушбу соҳадаги имкониятлар, ундан самарали фойдаланиш талаблари хусусида атрофлича фикр-мулоҳазалар билдирди. Ёш деҳқонларга тавсия ва таклифлар берилди.\nАсака туманидаги 454 нафар ёшлардан ер олиш бўйича мурожаатлар тушган. Бугунги жараёнда 32 нафар йигит-қизга экин майдонлари ажратилди.\nШунингдек, иштирокчилар учун томорқаларда фойдаланиш учун мўлжалланган техникалар, экиш учун турли хилдаги сабзавот ва гул кўчатлари ҳамда минерал ўғитларнинг кўргазмаси ташкил этилди.\nМанба: Andijon viloyati hokimligi Matbuot xizmati


Uzbekistan - Governor of Tashkent region Rustam Kholmatov, undated\n- Тошкент вилоятининг барча кўрсаткичларини прогнозлаш ва таҳлил қилиш бўйича махсус комиссия иш олиб бораяпти. Вилоятдаги минус кўрсаткичларни аниқлаш вазифаси юклатилган. Менимча, ҳоким Рустам Холматов жиддий танқидлар билан ишдан олинади, дейди ўз расмий манбаларига таянган журналист.\nВилоят ҳокимлигининг Ташкилий масалалар бўйича бўлими ходимлари бу хабарларни "аниқ фактларга асосланмаган", дея инкор қилди.\n- Булардан бири Ўзбекистон Республикаси Қишлоқ ва сув хўжалиги вазири Зафар Рўзиев номзоди. Иккинчиси, ҳозир Андижон вилоятига ҳокимлик қилаётган Аҳмаджон Усмонов номзоди. Энди сессия бўлмасидан туриб, бу номзодлар ҳақида гапиришга ҳали эрта, албатта. Лекин, ҳозирча шу икки мулозимнинг номи тилга олинаётгани бор гап, деди Абдураҳмон Ташанов.


Соғлиқни сақлаш вазирлиги ва молия вазирлигининг қўшма қарори билан амбулаторияда даволанишда имтиёзли таъминлаш учун мўлжалланган дори воситалари рўйхати белгиланган. Ушбу рўйхат асосида нафақа ёшидаги инсонларга айрим турдаги дори воситалари бепул берилади. Ушбу рўйхатга қуйидаги дорилар кирган: антиангинал, ноотроп, балғам кўчирувчи, қандли биабетга қарши, сафро ҳайдовчи, периферик қон айланишини яхшиловчи, ич юмшатувчи, маҳаллий оғриқсизлантирувчи, заҳарланиш ва интоксикацияда бериладиган воситалар ва ҳ.к. 2015 йилда жорий рўйхат янада кенгайтирилди. Эндиликда унга 8 номланишдаги янги дори воситалари қўшилди: пентоэритритил, спиринолактон, пирацетам, пентоксииллин, эмоксипин, амброксол, глимеперид, финастерид. Мазкур дори воситалари фақат ўзгаралар парваришига муҳтож ёлғиз нафақахўрлар, уруш ногиронлари ва қатнашчилари ҳамда уруш меҳнат фронти қатнашчиларини таъминлаш учун мўлжалланган. Соғлиқни сақлаш вазирлиги ва молия вазирлигининг қўшма қарори билан\nамбулаторияда даволанишда имтиёзли таъминлаш учун мўлжалланган дори воситалари\nрўйхати белгиланган. Ушбу рўйхат асосида нафақа ёшидаги\nинсонларга айрим турдаги дори воситалари бепул берилади.\nУшбу рўйхатга қуйидаги дорилар кирган: антиангинал, ноотроп, балғам\nкўчирувчи, қандли биабетга қарши, сафро ҳайдовчи, периферик қон айланишини яхшиловчи, ич юмшатувчи, маҳаллий оғриқсизлантирувчи,\nзаҳарланиш ва интоксикацияда бериладиган воситалар ва ҳ.к.\n2015 йилда жорий рўйхат янада кенгайтирилди. Эндиликда унга 8\nномланишдаги янги дори воситалари қўшилди: пентоэритритил, спиринолактон, пирацетам, пентоксииллин,\nэмоксипин, амброксол, глимеперид, финастерид.


Калит сўзлар бўйича излаш: Каъба\nЧоршанба, 28 Декабр 2016 21:31\nКаъбадан 500 метр юқорида ўқилган намоз\nИжтимоий тармоқларда Mecca’s Royal Clock Towerhotel меҳмонхонасининг энг юқори қаватида жойлашган намозхонада ўқилган намознинг суратлари минглаб одамлар томонидан кенг муҳокамага сабаб бўлди.\nПайшанба, 24 Ноябр 2016 00:18\nКаъбани таҳқирлаган мушрик қатл қилиниши мумкин\nСаудия Арабистонида муқаддас Каъбани таҳқирлаган Ҳиндистон фуқароси қўлга олинди.\nСешанба, 08 Ноябр 2016 20:34\nЕвкуров учун Каъба эшиклари очилди\nИнгушетия Республикаси президенти Юнус-Бек Евкуров кичик ҳаж ибодатини амалга оширди. Шимолий Кавказ республикасининг Саудия Арабистонига қилган расмий ташрифи давомида Евкуров учун Каъба эшиклари очилди, хабар бермоқда Ingushetia.ru нашри.\nЯкшанба, 06 Ноябр 2016 16:43\nКаъбанинг олдида қандай ҳужра бўлган?\nВақт ҳужраси. Каъба яқинида жойлашган биноларнинг бири айнан шундай деб номланган. Қўл соатлар йўқ вақтларда вақтни аниқлаш махсус ўргатилган одамларга топширилар эди. Минг йиллардан буён мусулмонларнинг шаҳарларидаги йирик масжидларда шунга ўхшаш вақт ҳужралари бўлган.\nПонедельник, 26 Октябр 2015 22:39\nApple жиҳозларида Каъба ва масжид кўринишидаги эможи-смайллари пайдо бўлди\nApple компанияси анъанавий эможи смайлларини янгилаб, унга масжид, Каъба, тасбеҳ ва бошқа исломий мавзудаги смайллар туширилган қўшимчалар киритди.


UZCARD ва HUMO терминалларида ҳар 2 картадан ҳам тўлов қилиш имконияти яратилади — Sof.uz\nUZCARD ва HUMO терминалларида ҳар 2 картадан ҳам тўлов қилиш имконияти яратилади\n13.04 22:08 104 Ўзбекистон\nUZCARD ва HUMO тўлов тизимлари ўртасида ҳамкорлик меморандуми имзоланди. Бу ҳақда Ўзбекистон Республикаси Марказий банки хабар бермоқда.\nҲужжат Ўзбекистонда нақд пулсиз ҳисоб-китобларни такомиллаштиришга хизмат қилувчи қўшма лойиҳаларни амалга оширишни кўзда тутади. Меморандум доирасидаги илк лойиҳага кўра, компаниялар инфратузилмаларининг босқичма-босқич интеграциялашуви амалга оширилади.\n2021 йил охирига қадар тўлов тизимлари терминаллари иккала турдаги карталарни ҳам қабул қила бошлайди. Истеъмолчилар савдо нуқталари қайси терминалдан фойдаланаётганини сўраб ўтиришига ҳам ҳожат қолмайди, тадбиркорлар эса ҳар иккала картадан ҳам тўловларни битта терминал орқали қабул қила оладилар.\nШунингдек, меморандум доирасида компаниялар,\nкарта эгалари, банклар, тўлов ташкилотлари ва чакана савдо нуқталарининг манфаатларини ҳимоя қилиш;\nнақдсиз тўловларни рағбатлантириш учун технологияларни такомиллаштириш ва инфратузилмани кенгайтириш;\nтўлов инфратузилмасининг ишончлилиги ва ахборот хавфсизлигини таъминлашга доир лойиҳаларни амалга оширишда ҳамкорлик қилишга келишиб олдилар.\nКеча, 20:14 1616\nБугун, 08:04 659 Жаҳон\nБугун, 07:58 30 Ўзбекистон\nБугун, 07:56 243 Ўзбекистон


03.02.2015 ДОИМИЙ ЭЪТИБОРДАГИ МАСАЛА\nБухоро вилояти ҳокимлиги ҳузуридаги вояга етмаганлар ишлари бўйича вилоят комиссиясининг кенгайтирилган йиғилиши бўлиб ўтди. Унда вояга етмаганлар ўртасида назоратсизлик ва ҳуқуқбузарликларнинг олдини олиш, уларнинг соғлиғи, таълим-тарбияси, ижтимоий муҳофазаси...\n03.02.2015 ИМКОНИЯТ ВА МАСЪУЛИЯТ\nХоразм вилоят партия кенгашининг III пленуми таҳлилий-танқидий руҳда ўтди. Унда партия ташкилотларининг ўтган йилдаги фаолияти, шунингдек, Ўзбекистон Республикаси Президенти сайловида партиянинг иштироки билан боғлиқ вазифалар кўриб чиқилди.\n03.02.2015 ҲАРАКАТ ДАСТУРИ БАЖАРИЛИШИ КЕРАК\n03.02.2015 ДОЛЗАРБ МАСАЛАЛАРДА ИЖТИМОИЙ ШЕРИКЛИК\nЎзбекистон Касаба уюшмалари федерацияси кенгаши томонидан «Бандликни таъминлаш ва аҳолини ижтимоий муҳофаза қилишда ижтимоий шерикликнинг ўрни» мавзусидаги давра суҳбати ўтказилди.\nЖаҳон тажрибаси шуни тасдиқлайдики...\n03.02.2015 ЎЗБЕКИСТОН ТЕМИР ЙЎЛЛАРИ ДАК:\nЎзбекистон темир йўллари ДАК томонидан 2014 йил якунлари ва 2015 йилдаги режалар ҳақида матбуот анжумани ўтказилди.Унда компания бош менежери-бош муҳандиси Шерзод Исматуллаев 2014 йилда тармоқда амалга оширилган ишлар, эришилган натижалар ва жорий йилги режалар ҳақида маълумот берди.\nФУТБОЛЧИЛАРИМИЗ ХАЛҚАРО ТУРНИРДА\nШу йилнинг март ойида футбол бўйича Бангладешда ёшлар (U-22) ўртасида Осиё чемпионати саралаш учрашувлари ўтказилади. Унда Шуҳрат Мақсудов бош мураббийлигидаги Ўзбекистон терма жамоаси Сурия, Бангладеш ҳамда Ҳиндистон ёшларига қарши майдонга тушадилар.\n03.02.2015 ПОЛВОНИМИЗНИНГ ҒАЛАБАСИ\nШу кунларда Парижда юнон-рум ва эркин кураш бўйича Гран-при туркумидаги халқаро турнир қизғин давом этмоқда. Унда дунёнинг етмишга яқин давлати вакиллари орасида ҳамюртларимиз ҳам муносиб қатнашяпти.\n«ЮРТИМИЗГА КЎЗ ТЕГМАСИН»\nДенов туманидаги «Номозгоҳ» маҳалласида яшовчи, 115 ёшни қаршилаётган Хадича Бойматова нафақат Сурхон воҳаси, балки мамлакатимиздаги ёши энг улуғ кексалардан бири ҳисобланади. Онахон фарзандлари, 30 нафардан ортиқ невара-эваралари ардоғида кексалик гаштини сурмоқда.\nСАМАРАЛИ ДАВОЛАШ ИСТИҚБОЛЛАРИ\nЎзбекистон Соғлиқни сақлаш вазирлигининг травматология ва ортопедия илмий-текшириш институти Марказий Осиёда ягона ҳисобланади.Бугунги кунда мазкур муассасада 8 та бўлим, тез ёрдам хизмати, рентген диагностикаси бўлими ва...\nБолалар спортини ривожлантириш жамғармасининг Андижон вилояти филиали жамғарма маблағлари ҳисобидан 2003-2013 йилларда 151 иншоот барпо этилган. Унинг 118 таси, яъни 88 фоизи қишлоқ жойларда қад ростлаган.


Марказий банк раиси: «2023 йилга бориб Ўзбекистонда кредит фоиз ставкалари 5-10 фоизга тушиши мумкин» - Zamin.uz\nНақд пул шаклида ҳам бериладиган кредитлар бор. Мисол учун, водий вилоятларида касаначилар, ҳунармандлар кўп. Дўппидўзлар, каштачиларга кредитни нақд пул шаклида берамиз. Яъни карточкага тушириб берилади. Нонвойларга кредитнинг 30 фоизи нақд пулда, қолгани пластик карточкага ташлаб берилмоқда. Бундай шахслар берилган тавсияномада фаолиятининг маълум қисми бозорда нақд пул билан боғлиқ экани кўрсатилади», — дея маълум қилган Марказий банк раҳбари. “Замин” янгиликларини “Twitter”да кузатиб боринг\nХорижий валютадаги кредитлар фоиз ставкалари пасайишда давом этади\n25-12-2018, 08:50, Иқтисодиёт\n5-05-2018, 08:03, Иқтисодиёт


Элтуз манбаларига кўра, туман бўйича ҳозирча учта мактаб ўқувчиларининг пахта теримига чиқарилгани ҳақида аниқ маълумотлар бор. Булар Олтинкўл тумани, 16-17-18-сон мактабларининг ўқувчиларидир.\nЭлтуз манбаси шунингдек пахта теримига чиқарилган 7-синф ўқувчилари билан суҳбатлашганини билдиради. Унинг тасдиғича бошқа мактаблар ҳам бу йил пахтага жалб этилган бўлиши мумкин.\n“Чунки Олтинкўл ҳокими шунақа одам, фақат ўтган йилигина болалар оммавий тарзда пахтага чиқмаган бўлиши мумкин, ундан илгари ҳам олиб чиқилган”, – дейди у.\nБу йил терим мавсум бошланишида аввалига, болалар мажбур эмас, биро ота-оналар пахтага чиқарилсин дейилган. Бироқ ота-оналарнинг жалб этилиши унчалик фойда бермагач, уларга “икки минг сўмдан пул олиб келасизлар” дейишган. Бироқ етарли пул йиғилмагач, ота-оналари пахта учун пул тўламаган болалар пахтага мажбурий жалб этилган.\nБундан илгари Касби туманида ҳам мактаб ўқувчилари пахтага жалб этилгани хабар қилинганди.\n“Бу йил одамлар пахтадан қийналиб кетишди, айниқса шифокорлар ва ўқитувчилар”, – дейди Элтуз манбаси. Унинг сўзларига кўра ўтган якшанба ва бугун душанба кунлари ҳам Олтинкўл туманида ҳамма пахтага айтилган.\nТуман ҳокими пахта сафарбарлигини 20 октябргача чўзган. Олтинкўллик ўқувчилар далада пахта қолмагани, зўрға бир-бир ярим килодан териб келишаётганини айтишмоқда.\ndata-title="Олтинкўлда ҳам болалар теримга жалб этилди" data-description="Элтуз манбаларига кўра, туман бўйича ҳозирча учта мактаб ўқувчиларининг пахта теримига чиқарилгани ҳақида аниқ маълумотлар бор. Булар Олтинкўл ..." data-image="https://eltuz.com/wp-content/uploads/2015/10/photo_2015-10-08_10-25-11.jpg" data-url="https://eltuz.com/kundalik/830/" data-services="facebook,odnoklassniki,twitter,telegram" data-counter="ig">


ИИБ ходимларига пора бермоқчи бўлган 15 нафар шахс қўлга олинди\nИИБ ходимларига пора бермоқчи бўлган 15...\n27.11.2018 17:09 0 1691\nШу йилнинг сентябрь ойидан ноябрь ойи охирига қадар 15 нафардан ортиқ фуқаро ички ишлар органлари ходимларига пора таклиф этиш эвазига ишини ноқонуний тарзда ҳал этмоқчи бўлганида далилий ашёлар билан қўлга олинган. Бу ҳақда Ички ишлар вазирлиги матбуот хизмати хабар берди.\nЖумладан, Фарғона вилояти Риштон туманида жорий йилнинг 16 сентябрь куни Риштон тумани халқ таълими бўлимининг махсус таъмирлаш эксплуатация хизмати таъминотчиси Б.А. Боғдод тумани кўмир тарқатиш омборидан Риштон туманидаги умумтаълим мактаби учун кўмир маҳсулотларини олиб, уларни бошқа фуқароларга ноқонуний равишда сотаётгани юзасидан аниқланган маълумотларни ҳужжатлаштирмаслик ҳамда жавобгарликка тортмаслик учун ички ишлар органида хизмат олиб бораётган ходимга пора таклиф этган. Уни бераётган вақтида вилоят ИИБ ва прокуратура органлари ходимлари томонидан ҳамкорликда ўтказилган тезкор тадбир натижасида далилий ашёлар билан қўлга олинган.\nМазкур ҳолат юзасидан Ўзбекистон Республикаси Жиноят кодексининг тегишли моддалари билан фуқаро Б.А.га нисбатан жиноят иши қўзғатилган. Тергов ҳаракатлари олиб борилмоқда.\nШу билан бирга, 2018 йилнинг 25 сентябрь куни Хоразм вилояти Хонқа туманида ички ишлар органлари ходимлари томонидан ўтказилган тезкор тадбир натижасида фуқаро Х.И. 4 нафар шериги билан автомашиналар тўхташ жойида таваккалчиликка асосланган қимор ўйинларини ўйнаб ўтирганлиги аниқланган. Шундан сўнг, фуқаро Х.И. ҳолатни қонуний расмийлаштирмаслик эвазига ИИБ ходимларидан бирига пора таклиф қилиб, хизмат хонасида пул бераётган вақтида ички ишлар ва прокуратура органлари ходимлари ҳамкорлигида ташкил этилган тадбирда далилий ашёлар билан қўлга олинган.\nШунингдек, жорий йилнинг 25 сентябрь куни Қашқадарё вилояти Шаҳрисабз шаҳрида фуқаро Ж.М. қўшнисини ҳақоратлаб, уриб ҳуқуқбузарлик содир этган ҳолати юзасидан ходимга пора таклиф қилиб, ишни бости-бости қилмоқчи бўлиб, ходимга пул бераётган вақтида ҳуқуқни муҳофаза қилувчи идоралари вакиллари томонидан қўлга олинган.\nБундан ташқари, ана шундай ҳолатлар 2018 йилнинг 21 сентябрь куни Қашқадарё вилоятининг Китоб туманида, 29 сентябрь куни ушбу вилоятнинг Косон туманида, 6 октябрь куни Самарқанд вилоятининг Пахтачи туманида, 22 октябрь куни Тошкент вилоятининг Нурафшон шаҳрида, 30 октябрь куни Жиззах вилоятининг Жиззах шаҳрида, 5 ноябрь куни Бухоро вилоятининг Когон шаҳрида ва яна бир нечта вилоятларда ҳам фуқаролар томонидан шу турдаги жиноятлар содир этилган.\nЖумладан, 19 ноябрь куни Самарқанд шаҳрида жойлашган меҳмонхоналардан бирининг иш бошқарувчиси Р.Ф. ўзи ишлаётган меҳмонхонада аниқланган қўшмачилик ҳолати юзасидан ҳужжатларни расмийлаштирмаслик ва тергов органига тақдим этмасликни сўраб, Самарқанд вилояти ИИБ Хавфсиз туризмни таъминлаш бошқармаси ходимига пора таклиф қилган.\nУшбу ҳолат юзасидан 20 ноябрь куни вилоят ИИБ ва прокуратура органлари вакиллари ҳамкорлигида ўтказилган тезкор тадбир давомида фуқаро Р.Ф. ходимга хизмат хонасида хорижий валютадаги пулларни пора сифатида бераётган вақтида далилий ашёлар билан қўлга олинган.\nЮз берган ана шундай барча ҳолатлар юзасидан Ўзбекистон Республикаси Жиноят кодексининг тегишли моддаларига мувофиқ пора бермоқчи бўлган фуқароларга нисбатан жиноят иши қўзғатилган. Тергов ҳаракатлари олиб борилмоқда.\nЎз навбатида, фуқароларимиздан мамлакатимизда жорий этилган қонун-қоидаларга қатъий амал қилишини сўраш билан бирга, пора берганлик учун ҳам жазо муқаррар эканлигини эслатиб ўтмоқчимиз, дейилади ИИВ матбуот хизмати хабарида.\nЖамият 22/04, 19:24\nҚаршида декан талабаларни ўқишдан ҳайдаш билан қўрқитиб, пора олаётганда қўлга тушди\nЖамият 01/04, 19:08


Бош саҳифа / Bo’limning vazifalari va funksiyalari\nНавоий шаҳар Мактабгача таълими бўлими раҳбарияти ва масъул ходимлари вазифалари ва функциялари\nШаҳар мактабгача таълим бўлими юристконсулти Турсунова Холида Арзиқуловнанинг хизмат йўриқномаси\n1. МТБ юрисконсульти хизмат фаолияти давомида бевосита МТБ мудирига бўйсунади.\nЮрисконсульт ўз фаолиятини Ўзбекистон Республикаси конституцияси, қонунлари, Ўзбекистон Республикаси Президенти фармон, фармойишлари ва қарорлари, Ҳукумат қарор ва фармойишларини, давлат дастурлари асосида қабул қилинган вазирлик қарорлари ҳамда давлат органлари ва ташкилотларнинг юридик хизмати тўғрисидаги низомга ва Ўзбекистон Республикаси Мактабгача таълим вазирлигининг тегишли буйруқларига амал қилган ҳолда олиб боради.\nЛавозим вазифалари ва функциялари:\nа) Бўлим Ҳайъати, ишлаб чиқариш йиғилишларида иштирок этиш, бўлимга тегишли масалалар, тизимда норматив-ҳуқуқий хужжатларнинг ижросини таъминланиши, уларда белгиланган талабларга қатъий риоя этилиши, ҳуқуқий ахборотдан фойдаланиш бўйича маълумотлар тайёрлаш ва муҳокамага киритиш;\nб) Мактабгача таълим муассасаларида ҳуқуқий ахборотдан фойдаланиш ва норматив ҳужжатлардан самарали фойдаланиш, мактабгача таълим тизимини ривожлантириш бўйича норматив-ҳуқуқий хужжатлар тайёрланишида вазирликка таклифлар киритиш юзасидан истиқбол ва жорий иш режаларини ишлаб чиқиш, уни бошқарманинг умумий иш режаси билан мувофиқлаштириш, бажарилишини таъминлаш;\nв) шаҳар мактабгача таълим бўлимига тегишли бўлган юридик хужжатлар (муассаса Устави, ишчи –ходимлар билан тузилган шартномалар, ота-оналар ва уларни ўрнини босувчи шахслар билан тузиладиган шартномалар, корхона ва таълим муассасаси ўртасида тузиладиган турли шартномалар, зарурат туғилганда нотариал гувоҳномасини олиш ёки давлат рўйҳатидан ўтказиш) лойиҳасини текшириш ва таклифлар киритиш;\nг) ҳуқуқий масалалар бўйича бўлим ходимларига маслаҳат ва тавсиялар бериш;\nд) мактабгача таълим бўлими ходимлари, мактабгача таълим муассасасининг барча ходимлари, ота-оналари ва уларнинг фарзандларинг ҳуқуқларини қонун доирасида ҳимоя қилиш;\nе) мактабгача таълим муассасаларининг турли масалалари бўйича хўжалик ва ўртоқлик судларида қонуний вакил сифатида уларнинг қизиқишларини ҳимоя қилиш;\nё) ўз соҳасига тегишли бўлган хужжатларни ёзма ёки электрон кўринишда шакллантириш ва амалга оширилган ишлар юзасидан ҳисобот тайёрлаш;\nж) мактабгача таълим муассаса раҳбар ходимларининг ҳуқуқий саводини ошириш бўйича ташвиқот ишларини олиб бориш;\nз) мактабгача таълим бўлимининг ҳуқуқий асосини аниқлаш, унинг Низомини кўриб чиқиш;\nи) имзо учун раҳбарга киритилаётган барча ҳужжатлар лойиҳасини (буйруқлар, кўрсатмалар, Низомлар) кўриб чиқиш;\nй) мактабгача таълим бўлими ходимлари ва мактабгача таълим муассаса ходимларини ишдан бўшатиш, бошқа вазифага ўтказиш ва интизомий жазо берилишининг қонунийлигини текшириш;\nк) ходимларга нибатан раҳбар ходимлар томонидан нотўғри маъмурий жазо қўлланилганда раҳбарларнинг ушбу ҳаракатлари устидан давлат хуқуқий ташкилотларига шикоятлар тайёрлаш ва жўнатиш;\nл) хизмат вазифасига таалуқли бўлган хатларнинг ижросини таъминлаш, фуқаролардан тушган мурожаатлар билан ишлаш, уларни қабул қилиш ҳамда муаммоларни ҳал этиш чораларини кўриш;\nюрисконсульт ўзи виза қўйган хужжатларнинг ва хулосаларнинг қонунчиликга мувофиқлиги учун жавоб беради:\nЮрисконсульт ўз вазифаларини ва мажбуриятларини бажармаганлиги ёки лозим даражада бажармаганлиги учун қонун хужжатларига мувофиқ интизомий жавобгарликка тортилади.\nУшбу мансаб йўриқномасига қонун хужжатларига мувофиқ қўшимча ва ўзгартиришлар киритилиши мумкин.\nШаҳар мактабгача таълим бўлими кадрлар бўлими мутахассиси Тошпўлатов Достонбек Азамат ўғлининг хизмат йўриқномаси\n1. Кадрлар билан ишлаш мутахассиси Ўзбекистон Республикаси Қонунлари, Ўзбекистон Республикаси Президенти фармон, фармойишлари ва қарорлари, Ҳукумат қарор ва фармойишларини, давлат дастурлари асосида қабул қилинган вазирлик қарорлари ва буйруқлари асосида иш олиб боради ҳамда ўз хизмат вазифасидан келиб чиқган ҳолда бўлим мудири томонидан ўзига юклатилган топшириқлар ижросини тўлиқ бажаради\nа) Бўлим Ҳайъати, ишлаб чиқариш йиғилишларида иштирок этиш, бўлимга тегишли масалалар, тизимда меҳнат қонунчилиги асосида амалга оширилаётган ишлар, ходимлар томонидан ҳуқуқий ахборотдан фойдаланиш ҳамда кадрлар салоҳиятини ошириш, уларни қайта тайёрлаш ва малакасини ошириш бўйича маълумотлар тайёрлаш ва муҳокамага киритиш;\nб) мактабгача таълим бўлими, таълим муассасаларида кадрлар билан ишлаш аҳволи ҳақида бўлимнинг Ҳайъат кенгаши, ишлаб чиқариш, аппарат йиғилишларига таҳлилий маълумотлар, буйруқлар ва меъёрий хужжатлар, билдиришномалар тайёрлаш;\nв) мактабгача таълим муассасаларида ҳуқуқий ахборотдан фойдаланиш ва меҳнатни муҳофаза қилишга оид норматив ҳуқуқий ҳужжатлардан самарали фойдаланиш, тизимдаги ходимларни меҳнат қонунчилиги асосида фаолият кўрсатиши, уларнинг касбий салоҳиятини ошириш, қайта тайёрлаш ва малакасини ошириш, аттестациядан ўтказиш юзасидан истиқбол ва жорий иш режаларини ишлаб чиқиш, уни бўлимнинг умумий иш режаси билан мувофиқлаштириш, ўз вақтида бажарилишини таъминлаш;\nг) мактабгача таълим бўлими тасарруфидаги мактабгача таълим муассасаларининг кадрларга бўлган эҳтиёжини аниқлаш борасидаги ишларни таъминлаш ва статистика бошқармасига ОПС-1 ҳисоботини “Аҳолини бандликка кўмаклашувчи маркази”га ҳисобот топшириш;\nд) бошқарма тасарруфидаги бошқарув лавозимлари рўйҳатига олинган раҳбар кадрларни танлаш, ўрганиш, истиқболли ва амалдаги кадрлар заҳирасини шакллантириш масалаларини амалга ошириш;\nе) раҳбар кадрларни танлаш ва жой-жойига қўйишга оид ишларни мувофиқлаштириш, бошқарма ва вазирликнинг ҳисоб-ҳисобот назорат номенклатурасида бўлган лавозимларга номзодларни киритиш бўйича бошқарма бошлиғига таклифлар киритиш;\nё) бўлим тасарруфидаги мактабгача таълим муассасаларини олий маълумотли педагоглар билан таъминлаш мақсадида олий таълим муассасаси битирувчиларини таълим массасаларига жалб қилиш, ўрта махсус маълумотли педагогларни махсус сиртқи ва сиртқи бўлимларда ўқиш учун олий таълим муассасаларига йўналтириш ишларини амалга ошириш;\nж) бўлим тасарруфидаги мактабгача таълим муассаса педагог ходимларининг сони ва таркиби бўйича ҳисоботларни йиғиш, умумлаштириш ва вазирлик ҳамда статистика ташкилотларига тақдим этиш;\nз) мактабгача таълим тизимида фаолият кўрсатаётган ходимлар малакасини ошириш истиқбол режаларини белгилаш, йиллик режа асосида малака оширишга юборилишини назорат қилиш;\nи) мактабгача таълим тизимида фаолият кўрсатаётган номутахассис кадрларни аниқлаш уларни қайта тайёрлаш курсларидан ўтказилишини таъминлаш;\nй) мактабгача таълим бўлими, таълим муассасаларидаги педагогик кадрлар қўнимсизлиги бўйича маълумотларни йиғиш, ўрганиш ва бартараф этиш бўйича чора-тадбирлар белгилаш;\nк) ёш мутахассисларни ҳисобга олиш, уларни келажакда иш билан таъминлаш мақсадида мактабгача таълим муассасаларига йўналтириш ва ишга қабул қилинишини назорат қилиш, улар билан ишлаш;\nл) тизимдаги илғор иш тажрибага эга бўлган фаол ходимларни моддий рағбатлантириш юзасидан бўлим мудирига таклифлар киритиш;\nм) Ўзбекистон Республикасининг Давлат мукофотлари ва вазирликнинг тармоқ мукофотлари билан тақдирлаш ҳужжатларини тайёрлаш ҳамда ўрнатилган тартиб асосида маҳаллий ҳокимият тавсиясига кўра Мактабгача таълим бошқармасига тақдим этишни таъминлаш;\nн) мукофотлар ҳисобини олиб бориш ва мукофотларни белгиланган тартибда топширилишини таъминлаш;\nо) жойларда меҳнат қонунчилиги бўйича мактабгача таълим муассаса раҳбарлари билан маслаҳат, ўқув-семинар машғулотларини ўтказиш;\nп) мактабгача таълим бўлими номенклатурасига кирувчи хужжатлар йиғма жилдларининг юритилишини назорат қилиш;\nр) мактабгача таълим бўлими ва мактабгача таълим муассасаси тегишли ходимларининг шахсий таркиби бўйича буйруқларни тайёрлаш ва уларнинг белгиланган тартибда сақланишини таъминлаш;\nс) раҳбар ходимлар заҳирасини тайёрлаш ва уларни раҳбарликка тайёрлаш масаласида чора-тадбирлар белгилаш;\nт) мактабгача таълим бўлими ходимлари ва мактабгача таълим муассаса раҳбар ҳамда педагог ходимларини аттестациядан ўтказилишида зарур хужжатларни тайёрлаш;\nу) бўлимга келган хат ва ҳужжатлар билан ишлаш, фуқаролардан келган ариза, шикоят, мурожаат ва таклифлар устида ишлаш, фуқароларни қабул қилиш ҳамда улар томонидан кўтарилган масалаларни ўрнатилган тартибда ҳал этиш чораларини кўриш.\nҚаршиева Шахноза Турақуловна – Таълим-тарбия сифатини таъминлаш ва методик хизматни ташкил этиш шўъбаси мудирининг хизмат вазифалари\n1. Таълим-тарбия сифатини таъминлаш ва методик хизматни ташкил этиш шўъбаси мудири Ўзбекистон Республикаси Қонунлари, Ўзбекистон Республикаси Президенти фармон, фармойишлари ва қарорлари, Ҳукумат қарор ва фармойишларини, давлат дастурлари асосида қабул қилинган вазирлик қарорлари ва буйруқлари ҳамда касаба уюшмалари “ходимлар вакиллик органларининг ҳуқуқларини белгилаб берувчи норматив хужжатлар асосида иш олиб боради ҳамда ўз хизмат вазифасидан келиб чиқган ҳолда бўлим мудири томонидан ўзига юклатилган топшириқлар ижросини тўлиқ бажаради;\nа) Бўлим ҳайъати, ишлаб чиқариш йиғилишларида иштирок этиш, бўлимга тегишли масалалар бўйича маълумотлар тайёрлашда иштирок этишда таклифлар бериш;\nб) мактабгача таълим бўлими тасарруфидаги мактабгача таълим муассасаларида таълим-тарбия сифатини таъминлаш ва узлуксиз методик хизмат кўрсатиш;\nв) болаларни ҳар томонлама интеллектуал, маънавий-эстетик ва жисмоний ривожлантирувчи замонавий таълим дастурлари ва технологияларини таълим-тарбия жараёнига жорий этиш, уларни мактабга тайёргарлик даражасини тубдан ошириш ҳамда мактабгача таълим соҳасига оид норматив-ҳужжатларни амалиётга татбиқ этиш юзасидан методик ёрдам кўрсатиш;\nг) Боланинг индивидуал эҳтиёжларини ҳисобга олган ҳолда “Илк ва мактабгача ёшдаги болаларнинг ривожланишига қўйиладиган Давлат талаблари” ҳамда “Илк қадам” давлат ўқув дастури ва вариатив (муқобил) дастурлари, ўқув-услубий қўлланмаларини амалиётга татбиқ этилишини назорат қилиш;\nд) Мактабгача таълим муассасаларида таълим-тарбия жараёнида илк ва мактабгача ёшдаги болалар ривожланишига қўйиладиган давлат талабларига мувофиқ болаларда умумий асосий компетенциялар ва ривожланиш соҳалари компетенцияларини шакллантириш учун тегишли шароитлар яратиш;\nе) мактабгача таълим муассасаларида олиб борилаётган таълим-тарбия жараёнини ўрганиш натижалари асосида таълим муассасалари фаолиятини такомиллаштириш бўйича тавсиялар тайёрлашда иштирок этиш;\nё) таълим-тарбия жараёни сифатли деб топилган мактабгача таълим муассасалари базасида ўзаро тажриба алмашиш мақсадида таянч мактабгача таълим муассасаларини ташкил этиш, янги педагогик, ахборот-коммуникацион ва бошқа технологияларни жорий этиш масалалари бўйича учрашувлар, семинарлар, конференциялар ташкил этишда иштирок этиш;\nж) таянч мактабгача таълим муассасаларинингфаолиятини ташкил этишда таълим -тарбия жараёнига методик хизмат кўрсатиш;\nз) мамлакатимиз ва жаҳонда мактабгача таълим тизимини ривожлантириш бўйича олиб борилаётган ислоҳотларнинг мазмун-моҳиятини педагоглар, ота-оналар ҳамда тарбияланувчилар онгига етказишни назарда тутадиган давра суҳбатлари, семинарлар ташкил этишда иштирок этиш;\nи) мактабгача таълим муассасаларини болалар ёш хусусиятларини инобатга олган ҳолда ўйин ва ўйинчоқлар, дидактик материаллар, спорт жиҳозлари билан жиҳозланганлик ҳолати бўйича эҳтиёжни ўрганиш;\nй) мактабгача таълим тизимидаги педагог ва раҳбар ходимлар ўртасида замонавий педагогик ва ахборот технологиялари, хорижий мамлакатларнинг илғор тажрибасидан фойдаланадиган ва амалиётга татбиқ этадиган илғор иш тажрибаларни ўрганишда иштирок этиш;\nк) мактабгача таълим тизимида педагогик ва психологик усулларни таълим-тарбия жараёнига жорий этишнинг истиқболли режаларини ишлаб чиқиш ҳамда конференция, амалий семинарлар, видеоконференция ва видеосеминарлар ўтказишда иштирок этиш;\nл) мактабгача таълим тизимида таълим-тарбия жараёнига янги педагогик ва психологик усуллар билан ўқитишнинг илғор шакл ва усулларини ўйинлар орқали жорий этилишини мувофиқлаштириш;\nм) таълим бериш тилидан келиб чиқиб, педагогларнинг ўқув методик қўлланмаларга бўлган эҳтиёжларини ўрганиш ва уларга буюртмаларни шакллантириш;\nн) мактабгача таълим муассасаларида педагогларнинг касбий салоҳиятини ошириш мақсадида, таълим сифатини ошириш юзасидан педагоглар, ота-оналар фикрларини инобатга олган ҳолда меодик тавсиялар тайёрлаш ва туман(шаҳар)бўлимларга етказилишини таъминлаш;\nо) Мактабгача таълим тизимига доир болалар бадиий адабиётлари, методик адабиётлар билан таъминлаш бўйича таклифлар тайёрлаб, раҳбариятга буюртманомалар киритиш;\nп) вазирликнинг тегишли бошқарма ва бўлимлари билан ўзаро ҳамкорлик ишларини амалга ошириш;\nр) бўлим фаолияти бўйича таҳлилий маълумотлар ва ҳисоботларни тайёрлаш, МТМлардан бўлим йўналишига оид маълумотларни йиғиш, умумлаштириш ва раҳбариятга тақдим этиш;\nс) мактабгача таълим муассасаларидасанитария-гигиена талаблари, меҳнатни муҳофаза қилиш, техника ва ёнғин хавфсизлиги қоидалари талабларига риоя қилинишини назорат қилиш.\nт) ўзига бириктирилган МТМларда мактабгача таълим бўлимининг фаолиятини мувофиқлаштириб бориш;\nу) мактабгача таълим бўлимида касаба уюшмаси раиси сифатида фаолият олиб боради ҳамда ходимларнинг меҳнат муносабатига оид ҳуқуқларини ҳимоя қилади.\nЖўраева Дилнавоз Ибрагимовна – Давлат ва нодавлат Мактабгача таълим муассасалари фаолиятини ҳамда ўқитишнинг муқобил шаклларини ташкил этиш шўъбаси мудири:\n1. Давлат ва нодавлат Мактабгача таълим муассасалари фаолиятини ҳамда ўқитишнинг муқобил шаклларини ташкил этиш шўъбаси мудири Ўзбекистон Республикаси Қонунлари, Ўзбекистон Республикаси Президенти фармон, фармойишлари ва қарорлари, Ҳукумат қарор ва фармойишларини, давлат дастурлари асосида қабул қилинган вазирлик қарорлари, буйруқлари, “Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятини тубдан такомиллаштириш чора-тадбирлари тўғрисида”ги фармонига мувофиқ бўлим ва бўлим тасарруфидаги МТМлар хотин-қизлар билан ишлаш тадбирлари ва бошқа ҳужжатлар ижросини таъминлаш мақсадида бўлим мудири томонидан ўзига юклатилган топшириқлар ижросини тўлиқ бажариш ва улар юзасидан тегишли таклифлар киритиш;\nа) Бўлим ҳайъати, ишлаб чиқариш йиғилишларида иштирок этиш, ўзига бириктирилган МТМларнинг фаолиятини мувофиқлаштириб бориш;\nб) ўз йўналиши бўйича бўлим фаолияти билан боғлиқ статистик маълумотларни йиғиш, умумлаштириш, Бошқарма бошлиғи ҳузуридаги ишлаб чиқариш мажлиси муҳокамасига киритиладиган масалалар юзасидан материаллар тайёрлаш;\nв) мактабгача таълим муассасалари фаолиятини ташкил этишга доир меъёрий-ҳуқуқий ҳужжатларни жойларга етказиш ва назоратини олиб бориш;\nг) бошқарманинг тегишли бўлинмаси билан фаолият узвийлигини таъминлаш;\nд) ўз йўналиши бўйича МТМлар фаолиятини ўрганиш, уларнинг раҳбарларидан ўз хизмат вазифаларини бажариш учун керакли ҳужжат ва материалларни йиғиш ва уларни умумлаштириш;\nе) ўз йўналиши бўйича махсус мактабгача таълим муассасалари фаолиятини ташкил этишга оид семинар-машғулотлар ташкил этиш;\nё) ўз йўналиши бўйича ҳужжатлар ижросини ва топшириқларнинг бажарилишини таъминлаш, ижро интизомини мустаҳкамлаш бўйича қатъий назоратни йўлга қўйиши;\nж) ўрнатилган тартибда санитария-гигиена талабларига, меҳнатни муҳофаза қилиш, техника ва ёнғин хавфсизлиги қоидаларига риоя қилишни таъминлаш.\nз) “Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятини тубдан такомиллаштириш чора-тадбирлари тўғрисида”ги фармонига мувофиқ бўлим ва бўлим тасарруфидаги МТМлар хотин-қизлар билан ишлаш.\nРахимжонов Шухрат Соатали ўғли – Давлат-хусусий шериклик шаклидаги мактабгача таълим муассасалари фаолиятини ташкил этиш шўъбаси.\n1. Давлат-хусусий шериклик шаклидаги мактабгача таълим муассасалари фаолиятини ташкил этиш шўъбаси Ўзбекистон Республикаси Қонунлари, Ўзбекистон Республикаси Президенти фармон, фармойишлари ва қарорлари, Ҳукумат қарор ва фармойишларини, давлат дастурлари асосида қабул қилинган вазирлик қарорлари, буйруқлари, тадбирлари ва бошқа ҳужжатлар ижросини таъминлаш мақсадида бўлим бошлиғи томонидан ўзига юклатилган топшириқлар ижросини тўлиқ бажариш ва улар юзасидан тегишли таклифлар киритиш;\nа) Бўлим ҳайъати, ишлаб чиқариш йиғилишларида иштирок этиш ва давлат-хусусий шерикчилик асосидаги мактабгача таълим муассасаларини ташкил этиш юзасидан амалга оширилаётган ишлар бўйича маълумотлар тайёрлаш;\nб) ўз йўналиши бўйича бўлим ва МТМлар фаолияти билан боғлиқ статистик маълумотларни йиғиш, умумлаштириш;\nв) давлат-хусусий шерикчилик асосидаги ҳамда оилавий мактабгача таълим муассасалари фаолиятини ташкил этишга доир меъёрий-ҳуқуқий ҳужжатларни жойларга етказилишини таъминлаш;\nд) чекка ҳудудларда мактабгача таълимга бўлган эҳтиёжни аниқлаш ва давлат-хусусий шерикчилик асосидаги ҳамда оилавий мактабгача таълим муассасалари ташкил этиш истагини билдирган ташаббускорларнинг рўйҳатини шакллантириш;\nе) давлат-хусусий шерикчилик асосидаги ҳамда оилавий мактабгача таълим муассасалари фаолиятини ташкил этиш истагини билдирган ташаббускорлар билан ишлаш, ҳужжатларни тайёрлашда методик ёрдам кўрсатиш;\nё) оилавий мактабгача таълим муассасалари ташкил этиш истагини билдирган ташаббускорларга якка тартибдаги тадбиркорлик бўйича руҳсатномалар олишда ўрнатилган тартибда кўмаклашиш;\nж) давлат-хусусий шерикчилик асосидаги мактабгача таълим муассасалари фаолиятини ташкил этиш истагини билдирган ташаббускорларнинг шерикчиликнинг қайси тури бўйича муассаса ташкил этишлари бўйича таклифларини ўрганиш ҳамда маълумотларни умумлаштириш;\nз) хусусий шерик томонидан давлат-хусусий шерикчилиги тўғрисидаги битимда назарда тутиладиган мажбуриятларни бажарилишини назорат қилиш;\nи) давлат-хусусий шерикчилик асосидаги ҳамда оилавий мактабгача таълим муассасалари фаолиятини битимдаги амал қилиш муддатига мувофиқ фаолият кўрсатишини назорат қилиш;\nй) давлат-хусусий шерикчилик асосидаги ҳамда оилавий мактабгача таълим муассасалари фаолиятини тўлиқ назорат қилиш ва таълим-тарбия жараёни ва методик фаолиятни ташкил этишда амалий методик ёрдам кўрсатиш;\nк) давлат-хусусий шерикчилик асосидаги ҳамда оилавий мактабгача таълим муассасаларини ривожлантиришга оид таълим-тарбия жараёнига илғор педагогик технологияларни жорий этиш ва таълим жараёнига татбиқ этиш борасида семинар, кўрик-танлов ва бошқа тадбирларни ташкил этиш, мактабгача таълим муассасалари фаолиятини тартибга солувчи меъёрий-ҳуқуқий ҳужжатлар лойиҳаларини ишлаб чиқишда иштирок этиш;\nл) давлат-хусусий шерикчилик асосидаги ҳамда оилавий мактабгача таълим муассасаларини мактабгача таълим тизимидаги норматив-ҳуқуқий хужжатлар ва Соғлиқни сақлаш вазирлиги томонидан тасдиқланган санитария қоидалари, меъёрлари ва гигиена нормалари асосида фаолият юритишини ўрганиб бориш;\nм) давлат-хусусий шерикчилик асосидаги ташкил этилган оилавий мактабгача таълим муассасаларини зарур мебель жиҳозларга бўлган эҳтиёжини аниқлаш ва улардан самарали фойдаланилишини назорат қилиш;\nн) давлат-хусусий шерикчилик асосидаги ҳамда оилавий мактабгача таълим муассасалари учун давлат бюджетидан ажратилган субсидиялардан самарали фойдаланилишини ўрганиб бориш;\nо) ўз йўналиши бўйича бўлимга келган хужжатлар билан ишлаш, уларнинг ижросини муддатида бажариш ва назоратдан олинишини таъминлаш;\nдавлат-хусусий шерикчилик асосидаги ҳамда оилавий мактабгача таълим муассасалари ташкил этиш истагини билдириб ва шу йўналиш бўйича қилинган мурожаат ва таклифларни ўрганиб чиқиш, фуқароларни қабул қилиш ва мурожаатларни ҳал этиш чораларини кўриш.\nЖумаева Нигора Мухаммадиевна – Маънавий аҳлоқий тарбия, махсус мактабгача таълим муассасалари фаолиятини ташкил этиш ва реабилитация шўъбаси мудири\n1. Жумаева Нигора Мухаммадиевна – Маънавий аҳлоқий тарбия, махсус мактабгача таълим муассасалари фаолиятини ташкил этиш ва реабилитация шўъбаси мудири Ўзбекистон Республикаси Қонунлари, Ўзбекистон Республикаси Президенти фармон, фармойишлари ва қарорлари, Ҳукумат қарор ва фармойишларини, давлат дастурлари асосида қабул қилинган вазирлик қарорлари, буйруқлари, тадбирлари ва бошқа ҳужжатлар ижросини таъминлаш мақсадида Бошқарма бошлиғи томонидан ўзига юклатилган топшириқлар ижросини тўлиқ бажариш ва улар юзасидан тегишли таклифлар киритади;\nа) бўлим ҳайъати, ишлаб чиқариш йиғилишларида иштирок этиш, ўзига бириктирилган мактабгача таълим муассасаларининг фаолиятини мувофиқлаштириб бориш;\nб) Бўлимнинг йиллик иш режасини ишлаб чиқиш ҳамда амалга оширишда таълим-тарбия, маънавий-аҳлоқий ишларнинг мактабгача таълим муассасаларида бажарилишини таъминлаш;\nв) бўлим ходимларининг ҳуқуқий ахборотдан кенг кўламда фойдаланишини таъминлаш, ушбу соҳада ҳуқуқий тарғибот ва маърифатни амалга ошириш, бу борада оммавий ахборот воситалари билан самарали ҳамкорлик қилиш фаолиятини мувофиқлаштириш;\nг) ҳуқуқий ахборотни ва ундан фойдаланиш тизимини йўлга қўйиш мақсадида мактабгача таълим тизимига оид муаммоли масалалар бўйича буклет, лифлет, флайер ва плакатлар шаклида тарқатмалар тайёрлаш ва бошқарма раҳбариятига тақдим этиш;\nд) давлат, нодавлат мактабгача таълим муассасаларида жисмоний, ақлий нуқсонларга эга бўлган болаларга таълим –тарбия бериш, коррекцион ишларни ташкил этиш мақсадида махсус гуруҳлар, махсус мактабгача таълим муассасаларини ташкил этиш бўйича бошқарма раҳбариятига таклифлар киритиш;\nе) ўз йўналиши бўйича бўлим ва МТМлар фаолияти билан боғлиқ статистик маълумотларни йиғиш, умумлаштириш, бўлим мудири ҳузуридаги ишлаб чиқариш мажлиси муҳокамасига киритиладиган масалалар юзасидан материаллар тайёрлаш ва муҳокамага киритиш;\nё) мактабгача таълим таълим тизимини ташкил этишга, болалар билан олиб бориладиган коррекцион ривожлантиришга доир меъёрий-ҳуқуқий ҳужжатларни жойларга етказиш ва амалиётга татбиқ этиш бўйича назоратини олиб бориш;\nж) болаларнинг алоҳида таълим эҳтиёжлари ва индивидуал имкониятларини инобатга олган ҳолда махсус мактабгача таълим муассасаларида зарур шарт-шароитларни яратиш юзасидан методик ёрдам ва кўрсатмалар бериш;\nз) бошқарманинг тегишли бўлинмаси билан фаолият узвийлигини таъминлаш;\nи) ўз йўналиши бўйича МТМларнинг фаолиятини ўрганиш, уларнинг раҳбарларидан ўз хизмат вазифаларини бажариш учун керакли ҳужжат ва материалларни йиғиш ва уларни умумлаштириш;\nй) ўз йўналиши бўйича давлат ва нодавлат ташкилотлар билан ҳамкорликда мактабгача таълим муассасалари фаолиятини ташкил этишга оид семинар-машғулотлар ташкил этиш;\nк) ўз йўналиши бўйича ҳужжатлар ижросини ва топшириқларнинг бажарилишини таъминлаш, ижро интизомини мустаҳкамлаш бўйича қатъий назоратни йўлга қўйиши;\nл) шаҳар прокуратураси, ички ишлар, соғлиқни сақлаш, маданият ва спорт ишлари бошқармалари, маҳалла, Ёшлар иттифоқи, ёнғин ҳавфсизлиги бошқармалари билан мактабгача таълим соҳасини ривожлантириш юзасидан ҳамкорлик қилиш;\nм) баркамол авлодни тарбиялашда “Оила-маҳалла-мактабгача таълим муассасаси” ҳамкорлигини янада ривожлантириш юзасидан ишларни туман(шаҳар)бўлимлари кесимида назорат қилиш;\nн) оммавий ахборот воситаларида туман(шаҳар)мактабгача таълим бўлимлари ва муассасалари фаолияти ва мақсадларини, тизимда амалга оширилаётган ислоҳотларни тарғиб қилиб бориш;\nо) мактабгача таълим муассасаси умумий ота-оналар мажлисларида соғлом турмуш тарзи, маънавий баркамолликни тарғиб этишга қаратилган методик тавсияларни ишлаб чиқиш ва ҳудудларга етказиш;\nп) ўз йўналиши бўйича шаҳар миқёсида кенг кўламда маънавий-аҳлоқий тарбия, спорт йўналишларида турли хил тарбиявий ишлар, кўрик-танлов, мусобақалар, семинар, суҳбат ва бошқа тадбирларни режалаштириш Низомларини ишлаб чиқиш ва ўтказишини назорат қилиш;\nр) бўлим мутахассисларига ёзги соғломлаштириш ойларида мактабгача таълим муассасаларида ташкил этиладиган барча тадбирларни ташкил этиш ва ўтказиш бўйича методик ёрдам бериш;\nс) мактабгача таълим муассаса педагоглари ва тарбияланувчилари учун театр, музей, тарихий обидаларга саёҳатлар ташкил этиш;\nт) бўлим томонидан болаларни китобга қизиқишларини ошириш ва китобхонликни тарғиб қилиш мақсадида мактабгача таълим муассасаларида турли шоир ва адиблар билан учрашувлар ташкил этилиши юзасидан методик тавсиялар бериш;\nу) бўлим томонидан мактабгача таълим муассаса тарбияланувчи-ларининг бадиий ҳаваскорлик, ижодий кўргазмаларини ташкил этилиши бўйича чора-тадбирлар режасини ишлаб чиқиш;\nКаримова Гулмира Албертовна – Жисмоний ва юридик шахсларнинг мурожаатлари билан ишлаш бўйича мутахассис\n1. Жисмоний ва юридик шахсларнинг мурожаатлари билан ишлаш бўйича мутахассиси Ўзбекистон Республикаси қонунлари, Ўзбекистон Республикаси Президенти фармон, фармойишлари ва Қарорлари, Ҳукумат қарор ва фармойишларини, давлат дастурлари асосида қабул қилинган вазирлик қарорлари, буйруқлари ҳамда жисмоний ва юридик шахсларнинг мурожаатларининг ижросини таъминлаш ва бошқа ҳужжатлар ижросини таъминлаш мақсадида бўлим мудири томонидан ўзига юклатилган топшириқлар ижросини тўлиқ бажаради ва улар юзасидан тегишли таклифлар киритади;\nа) Бўлим Ҳайъати, ишлаб чиқариш йиғилишларида иштирок этиш, бўлимга тегишли масалалар бўйича маълумотлар лойиҳаси тайёрлаш ва муҳокамага киритиш;\nб) Мактабгача таълим тизимида ижро интизомини мустаҳкамлаш ҳамда бўлим фаолиятини ташкил этиш юзасидан истиқбол ва жорий иш режаларини ишлаб чиқиш, уни бошқарманинг умумий иш режаси билан мувофиқлаштириш ҳамда бажарилишини таъминлаш;\nв) Вазирлар Маҳкамасининг 1999 йил 12 январдаги “Ижро интизомини мустаҳкамлаш чора-тадбирларитўғрисида”ги 12-сон қарори, 2009 йил 28 августдаги “Вазирликлар, давлат қўмиталари, идоралар, хўжалик бирлашмалари, уларнинг таркибий, худудий бўлинмаларида хужжатлар билан ишлашни ташкил этиш ҳамда ижро интизомининг аҳволи мониторингини олиб бориш тўғрисида”ги 11-10-сонли Тартибига мувофиқ туман мактабгача таълим бўлими ва тасарруфидаги мактабгача таълим муассасалари тизимида хужжатлар билан ишлашни ташкил этиш, ижро интизомини мониторингини олиб бориш ва уларнинг ижросини таъминлаш;\nг) “Жисмоний ва юридик шахсларнинг мурожаатлари тўғрисида”ги Ўзбекистон Репсубликасининг ЎРҚ-445 Қонуни, Ўзбекистон Республикаси Вазирлар Маҳкамасининг 2018 йил 7 майдаги 341-сон қарори билан тасдиқланган “Давлат органларида, давлат муассасаларида ва давлат иштирокидаги ташкилотларда жисмоний ва юридик шахсларнинг мурожаатлари билан ишлаш тартиби тўғрисидаги Низом” талабларига мувофиқ ҳолда ишни ташкил этиш;\nд) бўлим ҳамда мактабгача таълим муассасалари томонидан ижро интизоми ҳамда жисмоний ва юридик шахслар оғзаки ва ёзма мурожаатларининг ҳал этилишини (ҳар кунлик), хафталик, ойлик таҳлилларини олиб бориш;\nе) хужжатлар ва топшириқларнинг автоматлаштирилган назоратга қўйилиши, уларнинг бажарилишини кузатиб бориш, огоҳлантирувчи назоратни, ижро интизомини якунлашини таъминловчи электрон иш юритиш ва хужжатлар айланиши ягона тизимининг маълумотлар базасини юритиш;\nё) бўлим ва унинг тасарруфидаги мактабгача таълим муассасаларида хужжатлар билан ишлашни ташкил этиш ва ижро интизомини мустаҳкамлаш ҳолатини ўрганиш, уларнинг натижаларини таҳлил ва назорат қилиш масалаларида методик ва амалий ёрдам бериш;\nж) юқори ташкилотлар, бошқарув органлари, идоралардан бўлимга келиб тушган хат-хужжатларни қабул қилиш, ўрнатилган тартибда рўйҳатдан ўтказиш ва назорат варақасини юритиш ижрони таъминлаш мақсадида бўлимнинг таркибий бўлимлари ҳамда мактабгача таълим муассасаларига етказиш ва ҳужжат ижроси таъминлангунга қадар назоратини олиб бориш;\nз) бўлимга келиб тушган хат, ариза, мурожаатлар бўйича чорак, ярим йиллик таҳлилий маълумотларни тайёрлаш ва раҳбариятга тақдим этиш, бўлим йиғилишларида муҳокамага киритиш;\nи) бўлим ва унинг тасарруфидаги МТМлар томонидан ижро этилган юқори ташкилот ҳужжатлари, фуқороларнинг хат, ариза ва шикоятларини қабул қилиб, бўлим мудири кўрсатмасига кўра назоратдан чиқаришни ташкил этиш;\nй) бўлим ҳужжатлари учун мўлжалланган бланкалар рўйхатини қаътий назоратини юритиш;\nк) бўлим томонидан тасдиқланган жадвал асосида фуқоролар қабулини ташкил этиш ҳамда оғзаки мурожаатлари бўйича тегишли ахборотларни тайёрлаш;\nл) бўлим ва мактабгача таълим муассасалари фаолиятида вужудга келадиган доимий муддатда сақланадиган хужжатларни танлаб олиниши, ҳисобга олиниши, сақланиши, ишланиш сифатини ва ушбу хужжатларни ўз вақтида худудий давлат архивига топширилишини таъминлаш;\nн) санитария-гигиена талаблари, меҳнатни муҳофаза қилиш, техника ва ёнғин хавфсизлиги қоидалари талабларига риоя қилиш.\nАхмедова Мархабо Аслановна – шаҳар мактабгача таълим бўлими бош ҳисобчиси\n1. Лавозим вазифалари:\nа) Молиялаштириш бўлинмасида умумий раҳбарликни амалга оширади;\nб) ҳисоб ва ҳисоблаш ишларида юқори компьютер, технологик усулларни қўллаш, бухгалтерия ҳисобининг илғор шакллари ва методларини кенг жорий этади;\nв) пул маблағлари, товар-моддий қийматликлар ва асосий воситалар тушумини тўлиқ ҳисобга олиш, шунингдек уларнинг ҳаракати билан боғлиқ бўлган муаммоларни бухгалтерия ҳисобида ўз вақтида акс эттириш, ишлаб чиқариш ва муомала харажатларини, харажат сметаларини бажарилишини, маҳсулот сотиб олишни тўғри ҳисобга олиш, қурилиш- монтаж, маҳсулот, иш ва хизматлар таннархини иқтисодий асосланган ҳолда тузади;\nг) бўлимнинг ишлаб чиқариш бирликлари, ижарага берилган бино ва хоналарнинг бухгалтерия ҳисоби ва ҳисоботини ташкил этилишини ўрганиш, бухгалтерия ҳисоби, назорат, хисобот, молиявий тахлил масалалари бўйича ходимлар орасида тушинтириш ишларини олиб боради;\nд) дастлабки хужжатлар, бухгалтерия ёзувларига асосан бухгалтерия ҳисоботларини тўғри тузиш ва уни белгиланган муддатларда тегишли ташкилотларга топширади;\nе) бухгалтерия хужжатларини бутлигини таъминлаш,расмийлаштириш ва уларни белгиланган тартибда архивга топширади;\nё) камомадларни вужудга келиши ва пул маблағлари ҳамда товар- материал қийматликларни ноқонуний сарфланиши, молия ва хўжалик қонунчилигини бузилишини олдини олиш ишларини амалга оширади;\nж) шаҳар хокимияти, туман мактабгача таълим бўлими Кенгаши ва ишлаб чиқариш йиғилишларига молиявий –ҳўжалик режалари ва уларни бажарилиши бўйича хужжатлар тақдим этади;\nз) мактабгача таълим муассасаларининг ички имкониятларини ўрганган ҳолда сармоядан ташқари маблағ топиш йўлларини излаш ва маркетинг хизматини ташкил қилади;\nи) маркетинг хизматига оид хужжатларни ишлаб чиқиш, уларни жойларда тўғри расмийлаштирилиши ва юритилишини таъминлайди;\nй) Бухгалтерия ҳисоби юритилишини таъминлайди. Пул маблағлари, товар – материал қийматликлар ва асосий воситалар тушумини тўлиқ ҳисобга олиш, шунингдек уларнинг ҳаракати билан боғлиқ бўлган муаммоларни бухгалтерия ҳисобида ўз вақтида акс эттиради.\nк) Ишлаб чиқариш ва муомала харажатларини, харажат сметаларини бажарилишини, маҳсулот сотишни тўғри ҳисобга олиш, қурилиш монтаж, маҳсулот иш ва хизматлар таннархини иқтисодий асосланган равишда тузади. Белгиланган қоидаларга мувофиқ таълим муассасаларининг хўжалик-молиявий фаолияти натижаларини аниқ ҳисобга олади\nл) Давлат бюджетига, ижтимоий суғурта ташкилотларига тўланмаларни капитал қуйилмаларни молиялаштиришга маблағларни тўғри аниқлаб, ўз вақтида ўтказиб бериш, иқтисодий рағбарлантириш ва захира фондларига маблағлар ажратилишини таъминлайди\nм) Пул маблағлари, товар-моддий қийматликлар камомади, ўғирликлари бўйича материалларни расмийлаштириш бўйича юридик хизматлар ишида қатнашиш ва тегишли ҳолларда бу материалларни суд ва тергов ташкилотларига бериш ишларини амалга оширади.\nн) Бўлимнинг ишлаб чиқариш бирликлари, шунингдек алоҳида баланс ажратилган ишлаб чиқариш ва хўжаликда бухгалтерия ҳисоби ва ҳисоботини ташкил этилишини ўрганиш, бухгалтерия ҳисоби назорат ҳисобот, молиявий таҳлил масалалари бўйича масъул ходимлар орасида тушунтириш ишларини ўтказади.\nо) Дастлабки хужжатлар, бухгалтерия ёзувларига асосан бухгалтерия ҳисоботини тузади ва уни белгиланган муддатларда тегишли ташкилотларга топширади.\nп) Мактабгача таълим муассасаларининг хўжалик-молиявий фаолиятини (бошқа бўлинмалар ва хизматлар билан биргаликда молиявий таҳлилини амалга оширади, барча турдаги молиявий ҳисоботларни қабул қилади ва юқори ташкилотларга топширади.\nр) Алоҳида балансга ажратилган ишлаб чиқариш ва хўжаликларда ўрганиш ва хужжатли тафтишлар ўтказади, уларнинг ишларини яхшилаш бўйича таклифлар тайёрлайди.\nс) Бухгалтерия хужжатлари бутлигини таъминлайди, расмийлаштиради ва уларни белгиланган тартибда архивга топширади.\nт) Мактабгача Таълим муассасаларининг молиявий, ҳисоб-китоб ва кредит муомалаларини ҳисобга олиш ва бу муомалларнинг қонунийлиги, ўз вақтида тўғри расмийлаштирилиши борасида уларга амалий ва методик ёрдам кўрсатади.\nу) Камомадларни вужудга келиши ва пул маблағлари, товар-материал қийматликлари ноқонуний сарфланиши, молия-хўжалик қонунчилиги бузилиши олдини олиш ишларини амалга оширади. Вазирлар Маҳкамасининг 12-сонли қарори ижроси бўйича ВМТБ, шаҳар ҳокимлиги ҳамда турли ташкилотлардан келган хатларни назоратдан чиқаради.\nх) Ободонлаштириш ишларини такомиллаштиришда фаол иштирок этади.\nШаҳар мактабгача таълими бўлими иқтисодчиси\nа) халқ хўжалик режасини ишлаб чиқиш, бюджет маблағларини режалаштириш, тасарруфидаги мактабгача таълим муассасаларини маблағ билан таъминлаш ва уларни сарфланишини назорат қилади;\nб) Бошқарув харажатларини режалаштириш, харажатлар сметаси ва штат жадвалларини ишлаб чиқиш, уларни молия органларидан рўйҳатдан ўтказиш, шунингдек, ушбу масалалар бўйича мактабгача таълим бўлимига амалий ва методик ёрдам кўрсатади;\nв) бўлим ва унинг тасарруфидаги мактабгача таълим муассасаларининг молиявий ва статистик ҳисоботларини қабул қилиш, тахлил қилиш, ҳамда ушбу ҳисоботларни умумлаштирган холда молия органлари, ва тегишли ташкилотларга тақдим этади;\nг) бўлимдан таълим муассасаларига марказлашган ҳолда ажратиладиган маблағларнинг сарфланиши бўйича қаътий назорат ўрнатади;\nд) бўлим мутахассисларига мактабгача таълим муассасаларининг молиявий-хўжалик фаолиятига, педагогик ставкаларнинг тақсимоти каби масалаларга доир меъёрий хужжатларнинг таълим муассасаларига тўлиқ етиб боришини таъминлаш, мазкур масалалар ҳақида тушунтириш ишлари ўтказиш, юзага келаётган муаммолардан келиб чиқиб уларга амалий ва методик ёрдам кўрсатади;\nе) иқтисодий ҳисоб –китоб тайёрлаш, болалар, ходимлар контингентининг ўзгариши бўйича истиқболли режалар тузади;\nё) бўлим Ҳайъат кенгашига ўз йўналиши бўйича ҳисоботлар тайёрлайди;\nж) бўлим кесимида мактабгача таълим муассаса ходимларининг тарификация жадвалларинии тўғри тузилганлигини назорат қилади;\nз) Мактабгача таълим муассасаларида бюджетдан ташқари маблағларни топиш, хизмат кўрсатиш ва сервис соҳасини ривожлантириш бўйича бўлим мутахассисларига амалий ёрдам бериш, топилган маблағлар ҳисобидан педагог ходимлари меҳнатини қўшимча рағбатлантириш ва таълим муассасалари моддий-техника базасини мустаҳкамлашга йўналтирилишини ташкил этилишини назорат қилади;\nи) санитария-гигиена талаблари, меҳнатни муҳофаза қилиш, техника ва ёнғин хавфсизлиги қоидалари талабларига риоя қилади.\nй) Бўлимнинг бошқарув харажатларини режалаштириш, харажатлар сметаси ва штат жадвалларини ишлаб чиқади. Уларни молия органларида рўйхатдан ўтказиш, шунингдек ушбу масалалар бўйича таълим муассасаларига амалий ва методик ёрдам кўрсатади.\nк) Таълим муасаасаларининг молиявий ва статистик ҳисоботларини умумлаштирган ҳолда молия органлари ва тегили ташкилотларга тақдим этади.\nл) Тумандаги таълим муассасаларида бюджетдан ташқари маблағларни топиш, хизмат кўрсатиш ва сервис соҳасини ривожлантириш бўйича тизимдаги барча таълим муассасаларига амалий ёрдам бериш топилган маблағлар ҳисобидан педагог ходимлар меҳнатини қўшимча рағбарлантириш ва таълим муассасалари моддий – техника базасини мустаҳкамлашга йўналтиришни ташкил этади.\nм) Вазирлар Маҳкамасининг 12-сонли қарори ижроси бўйича ВМТБ, шаҳар ҳокимлиги ҳамда турли ташкилотлардан келган хатларни назоратдан чиқаради.\nн) Ободонлаштириш ишларини такомиллаштиришда фаол иштирок этади.\nо) Ўзбекистон Республикасининг 2019 йил инвестиция дастурини амалга ошириш чора-тадбирлари тўғрисидаги қарорига асосан бўлим ва унинг тасарруфидаги МТМларда биноларни капитал таъмирлаш, реконструкция қилиш, қуриш ишлари олиб борилишини назорат қилади ҳамда қурилиш соҳасига оид хужжатларни расмийлаштиради.\nУшбу йўриқнома талабларига риоя қилмаган ва уни бузган ходимлар меҳнат қонунчилиги ҳамда ички тартиб ва меҳнат қоидаларига асосан жавобгарликка тортилади.\nИзоҳ:Вазифалар бўйича иш тақсимоти ишчи ходим ўзгарганда ҳам ўз кучида қолади.\nОхирги ўзгариш вақти: 09 Avgust 2018 Кўрилганлиги: 21


НАРИГИ ДУНЁДА БЎЛИБ ҚАЙТГАНЛАР… (юраги заифлар ўқимасин) - 14 Февраля 2020 - Блог - WWW.SHERLAR.ORG - SMS SHERLAR, SEVGI SHERLARI, YANGI\nЧетверг, 27.02.2020, 22:15\nГлавная » 2020 » Февраль » 14 » НАРИГИ ДУНЁДА БЎЛИБ ҚАЙТГАНЛАР… (юраги заифлар ўқимасин)\nПараллел дунё мавжудлиги ҳақида дунё олимлари ўртасида кўпдан бери баҳслар юради. Баъзилари ишонмайди. Баъзилар эса ишонади. Шу қадар ишонадики, ўлимга тик боқиб, ўзга дунёда бўлиб қайтганларнинг ҳикояларини йиғишга аҳд қилишган. Қуйида шундайларнинг баъзилари айтиб берган ҳикояларни ўқийсиз.\nАмерикалик врач-нейрожарроҳ қуйидаги воқеани бошдан кечиргунга қадар нариги дунё борлигига ишонмасди. Худойим ўзининг бошига солдики, шундан бери параллел дунё мавжудлигига жуда-жуда қаттиқ ишонади.\nЭбен исмли шу врачнинг айтишича, кунларнинг бирида мазаси қочиб кутилмаганда комага тушиб қолган. Шунда ўзга бир дунёда пайдо бўлган. У ерда нотаниш бир қиз билан танишган. Қиз айтганки, боқий дунёда сира қўрқмасдан кезаверса бўлади. Чунки уёқда барибир гуноҳ ишларга қўл ура олмас экан. Врач қиздан ташқари, ярим ёрқин қандайдир жонзотлар билан ҳам суҳбатлашибди.\nВоронежлик бир эркак 2018 йили билмасдан қўлини пичоқ билан кесиб олганди. То врачлар етиб келгунча кўп қон йўқотган ва ҳушидан кетган. Аслида эса ҳушидан кетмаган, комага тушган. У ўз танасини ва врачларни юқоридан аниқ кўрган. Улар танани жонлантиришга уринишарди. Бир маҳал номаълум куч уни қоп-қора труба ичига тортиб кетган. Трубанинг охирида, жуда ҳам узоқда тангадек ёруғлик кўзга ташланарди. Номаълум куч уни яшин тезлигида ўша нургача олиб борган ва эркак ям-яшил водийга чиққан. У ерда анча йиллар олдин ўлим топган қариндошларини кўрган. Аммо уларнинг ҳеч бири эркакни кўриб қувонмаган. Бақир-чақир қилиб ортга қайтишини талаб қилишган. Орадан қанча ўтди, эслай олмайди. Кўзини очганда, касалхона жонлантириш бўлимида ётганди. Врачлар уни комадан чиқара олишибди.\nДушанбелик бир эркак ичкилик ишқибози эди. Ёши ўтгани сабаблими, худонинг берган куни уйқусизликдан азоб чекарди. Кунларнинг бирида кечаси уйқу дорини ичкилик билан қўшиб ичиб юборди. Шундай қилмаса бўларкан. Сал ўтиб ўзини жуда ёмон ҳис эта бошлади. Кейин полга юзтубан қулаб ҳушини йўқотди.\nЎзига келгач, танишларига кўрганларини айтиб берибди. Эмишки, уни кўзни қамаштирар даражадаги оқ либосга ўранган бир қария қандайдир мўъжаз бир боғ ёнида қарши олибди. Айтибдики, то ичкиликни ташламагунча жаннат эшиклари унинг учун ёпиқ бўлади.\nЭркак ўзига келиб тузалгандан кейин ичкиликни ташлаб, меъёрий ҳаётга қайтибди.\nКатегория: Fikr va Mulohaza qiling | Просмотров: 14 | Добавил: sherlarorg | Теги: #uznews, #Yangiliklar, #habarlar, #news, #xabarlar, #Yangilik, #ahborot, #newsuz, #новости | Рейтинг: 0.0/0


Янги йилдан солиқ тизимидаги имтиёзлар ўзгаради - BBC O'zbek\nҚабул қилинадиган қонунлар турмуш шароитини қайси томонга ўзгартиради?\nПрезидент Ислом Каримов "Солиқ ва бюджет сиёсатининг 2014 йилга мўлжалланган асосий йўналишлари қабул қилинганлиги муносабати билан Ўзбекистон Республикасининг Солиқ кодексига ўзгартиш ва қўшимчалар киритиш тўғрисида"ги қонунни имзолаган.Унга кўра, янги 2014 йилдан бошлаб Солиқ Кодексининг иккинчи моддаси бешта банди бўйича бир қатор жисмоний шахслар учун имтиёзлар ўзгариб, даромад солиғига оид енгилликлар бекор қилинади.Қонунга асосан, Иккинчи жаҳон уруши пайти Ленинград қамалида иштирок этган шахслар, Афғонистон уруши қатнашчилари, иш пайтида ногиронликка дучор бўлган ички ишлар ходимлари ногиронликни тасдиқлайдиган ҳужжат, кўп болали оналар, Чернобил ҳалокатини бартараф этишда иштирок этган шахслар тегишли идоралардан берилган ҳужжатлар орқали имтиёзларга эга бўлсалар, 2014 йил январидан апрелигача илгари берилган солиқ имтиёзи олиб ташланади.Ушбу чоралар "солиқ солиш тизимини соддалаштириш, солиқ маъмуриятчилигини такомиллаштириш ва маҳаллий бюджетларнинг даромадлар қисмини мустаҳкамлашга қаратилган" дейилади.Бу қонунлар аҳолининг имтиёздан фойдаланувчи қатламига қандай таъсир кўрсатади?Ўзбекистоннинг жанубий вилоятилик 50 ёшли иккинчи гуруҳ ногиронининг айтишича, "шундоқ ҳам уруш қатнашчиларига бериладиган имтиёзлардан фойдаланиш осон бўлмаган. Энди бу қонуний тусга кирибди холос". "Чернобил ҳалокатидан сўнг у ерда ишлаб соғлиғимни йўқотдим. Узоқ вақт фарзандим бўлмади. Орадан ўн йил ўтиб фарзандлик бўлдик. Иттифоқ даврида берилган баъзи имтиёзлар шундоқ ҳам бекор қилинган. Қоғозбозликдан бошқа нарса эмас эди. Касалхонада ётаман десам ёки тўловларимни ярмини тўлаш учун барибир кимгадир пора беришим, югуришим керак эди. Охирги пайтда шуни ҳам қилолмай қолувдим. Чернобилда ишлаганман, десам худди айбдорга ўхшаб қолувдим", дейди у."Уруш қатнашчилари деярли қолмади ўзи. Кўп болали оналар ҳам кам. Лекин ҳозир кўп болали оналарга бериладиган имтиёзларни маҳалла қўмиталарида бир-икки ойлик нафақаларни садақа қилсангиз ҳужжатлаштирса бўлади. Ҳақиқий кўп болаликлар қийналиб юришади сарсон бўлиб. Қонунлар чиқиши одамларнинг ҳаётига енгиллик олиб кирмайди. Шунинг учун одамлар ўзлари пора эвазига уни енгиллатиб олишади"- дейди тошкентлик собиқ ўқитувчи."Бундай қонунлар халқнинг ҳаётига енгиллик бермай қўйганига кўп бўлган. Мен ўзим ўқитувчи бўлганман. Бизга ҳам баъзи солиқ имтиёзлар бор эди, йўқ бўлди. Ҳозирча уддалаяпмиз",- деб айтади у.\nБу мавзуда батафсилроқ Каримов Ўзбекистонда ўсиш суръатлари юқори бўлишини башорат қилди Бошқа мавзулар


Уралда Россия исмли қизга паспорт берилди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Уралда Россия исмли қизга паспорт берилди\t12:12, 13 июнь\tНижний Тагил шаҳрида Россия кунини нишонлаш тадбирида Россия имсли қиз илк маротаба паспорт олди, деб хабар берди “Российская газета” нашри.\nБайрам арафасида қизга паспортни шаҳар мэри Сергей Носов тантанали равишда топширди. У шаҳар аҳолиси номидан 2002 йил 10 июнда туғилган 14 ёшли Россия Шрамковани туғилган куни билан ҳамда байрам билан табриклаб, мамлакатнинг тенг хуқуқли фуқароси бўлгани билан қутлади. Сергей Носов Россия исми кам учрайдиган исмлигини, Россия давлати каби такрорланмас, чиройли эканлигини таъкидлади. Қизга бу исмни отаси танлаган. У бир асарни ўқиганда, бош қаҳрамоннинг исми Россия бўлган. Шундан кейин рафиқаси билан келишиб, уларнинг ҳаётида иккита Россия — бири қизи, иккинчиси эса она Ватан Россия бўлади деган қарорга келишган. Қизга туғилганлик тўғрисида гувоҳнома олишга борган отани ФХДЁ ходимлари “бир айланиб келинг” деб ташқарига чиқариб, ўзлари юқорига қўнғироқ қилиб, қизчага Россия деган исм қўйиш мумкинлигини аниқлашга киришадилар. Натижада ота-она қизига нима учун бу исмни қўяётганлари ҳақида тушунтириш хати ёзишларига тўғри келди. Қизчанинг отаси нима учун қизига бу исмни танлагани ҳақида ёзган тушунтириш хатига қисқа қилиб, “ватанпарварлик мақсадида” деб ёзган. Ҳозир қизни уйда ҳам, мактабда ҳам қисқа қилиб. Роса деб чақиришади. Унинг ғалати номига ҳамма кўниккан. Қизга номи ҳеч қандай ноқулайлик туғдирмаса-да, аммо туғилган кунида доимо бир хил байроқ ва герблардан иборат совғаларни қабул қилишга мажбур бўлади.\nДиққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Россия\nХонанда Пелагея фарзандли бўлди\tРоссияда қўл бармоқларини арра узиб юборган одамнинг бармоқлари операция қилиниб, қайта тикилди Футуролог 50 йилдан сўнг 218 мамлакат ўрнига 600 та шаҳар қолишини башорат қилди\tУфада автотураргоҳда турган автомобилни ер ютди\tСанкт-Петербург қонунчилик мажлиси раиси ўринбосари Павел Солтаннинг қизи ўз жонига қасд қилди\tБолани бошидан жудо қилган энагани жиноий жавобгарликдан озод қилишлари мумкин\tОтправить


Ўзига бўлган муносабатдан норози ўзбекистонлик гроссмейстер терма жамоани тарк этмоқчи\nЎзига бўлган муносабатдан норози ўзбекистонлик гроссмейстер терма жамоани тарк этмоқчи\n06 Декабрь 2017 16:57 Суббота 0 67\nЎзбекистонлик гроссмейстер Антон Филиппов мамлакат терма жамоасини тарк этганини маълум қилди. Бу ҳақда шахматчи ўзининг Facebook саҳифасида пост ёзиб қолдирди.\nҚуйида унинг пости ўзбек тилига таржима қилиб, жойлаштирилди.\nМен Ўзбекистон терма жамоаси сафидан чиқдим. Бундай қарорга келиш осон бўлмади, чунки терма билан мени кўп нарса боғлаб турарди: орзулар, истаклар ва умидлар... Буларга эътибор бермаслик кераклигига ўзимни ишонтира олмадим.\n2012 йил карьерамнинг юқори чўққиси бўлди. Мен рейтингда энг кучли 100 та шахматчи қаторидан жой олдим ва шахмат Олимпиадасида Ўзбекистон термаси учун кумуш медаль олиб бердим. Аммо расмий инсонлардан ҳеч ким мени табрикламади, муваффақиятим ҳақида ҳеч ким ёзмади.\nКейинроқ Ўзбекистон шахмат федерациясига хат ёзиб, ҳеч қандай моддий қўллаб-қувватлашсиз профессионал карьерамни давом эттиришдан маъни кўрмаётганлигим ҳақида айтдим. Мени қўмитага чақиришди, унда терма жамоанинг ҳар бир иштирокчиси учун халқаро турнирларга авиачипталар берилиши айтилди. Кўп ўтмай, мен ҳудудий турнирда зафар қучдим ва Жаҳон Кубогида иштирок этдим. Кейинроқ Олмаота ва Барселонадаги турнирларда қатнашдим. Менга энг арзон чипта олиб беришди, қолган масалалар кейин ҳал этилиши борасида ваъда беришди.\nШундан кейин мен турнирларда иштирок этишдан тўхтадим ва бор эътиборимни мураббийлик фаолиятига қарата бошладим. Ўтган йил Бокудаги Олимпиадада муваффақиятли дона сурдим. Шу йилнинг май ойида эса Агзамов хотирасига бағишланган турнирда иштирок этиш имконияти туғилди. Мен гроссмейстерлар учун одатий бўлган шароитни сўрадим. Ўзбекистон шахмат федерацияси эса мени турнирда кўришдан хурсанд бўлиши ҳақида ёзиб, мусобақа давомида яшашим ва овқатланишим учун шароит яратиб беришларини, аммо бюджетдан ўзбекистонлик иштирокчилар учун авиачипталар олиш масаласи ўрин олмаганини билдирди. Яъни, хорижий гроссмейстерлар учун яратилаётган шароит, маҳаллий спортчиларга йўқ эди. Шу сабабли мен унга эътибор бермасликка қарор қилдим.\nЭнди эса мени стипендиядан мосуво қилишди. Аниқ суммасини билмайман, аммо айтишим мумкинки, ўша стипендиянинг 3—4 йиллигини мен Туркия ёки Хорватия лигаларидаги биргина иштирокимдан оламан. Ёки стипендия «Шахмат дунёси» мактабининг 1 кунлик ижара пулини қоплашигина мумкин. Бироқ у менинг истеъдодим ва меҳнатларим учун расман миннатдорчилик белгиси эди.\nЮқорида қоралаганларим, умид қиламанки, ўзбекистонлик шахматчиларга бўлган муносабатни бирмунча ўзгартиради. Термадаги жамоадошларим ва менга кўмак берган инсонларга чексиз ҳурмат билан\nАнтон Филиппов, гроссмейстер\n31 ёшли Антон Филиппов халқаро спорт устаси ҳисобланади. У 12, 14 ва 16 ёшлилар ўртасида ўтказилган Осиё Чемпионатларининг ғолиби ҳисобланади. Ўзбекистон термаси сафида 2004—2012 йиллар давомида 4 та Олимпиадада иштирок этган. 2005 ва 2007 йилларда эса Ўзбекистон чемпионлигини қўлга киритган\nКалит сўзлар: этмоқчи, Ўзига, ўзбекистонлик, терма, тарк, норози, муносабатдан, жамоани, гроссмейстер, бўлган